
I. SITUAŢIA GEOGRAFICĂ. 


Clujul, la 46°45' latitudine nordică şi 42°28' longi¬ 
tudine estică dela Ferro, e aşezat pe frumoasa vale 
a Someşului mic } care îl străbate dela V. N. V. spre 
E. S. E. Un canal pentru mori, abătut din Someş la 
intrarea în oraş, formează din o parte a acestuia o 
insulă. 

Clujul, după poziţia lui, a format cheia drumurilor 
la Apus până la Oradea, la N. V. prin Poarta Mese- 
şului spre Sălagiu, la N. spre Dej şi la S. spre lurda. 

întreg ţinutul Clujului e deluros. Aceasta a silit pe 
locuitori să-şi întindă curţile şi pe coastele cari sc 
ridică din valea prea îngustă a râului. Cetăţuia de 
pe movila, care se ridică aproape din malul stâng al 
Someşului, e la o altitudine de 405 m. deasupra Mării 
Adriatiee, iar Piaţa Unirii, centrul oraşului, dela ma¬ 
lul drept în sus, atinge numai 345 m. Cea mai mare 
înălţime din vecinătatea oraşului o are Dealul Felea - 
cuini (745 m.). Venind însă către Clu j pe şoseaua dela 
Someşfalău vedem spre V., în depărtare nu prea mare, 
vârfurile înalte din Munţii Gilăului, un grup al Mun¬ 
ţilor Apuseni. 

Frumoasă e priveliştea de pe Cetăţuie , de unde 

ochii cuprind aproape întreg oraşul cu multele tur¬ 
nuri înalte ale bisericilor de diferite rituri, apoi valea 
Someşului, mai largă atât înainte de intrarea lui în 
oraş, cât şi după ieşire. Frumos se presintă în deosebi 
partea oraşului cu faţa spre N. E., plină în jumătatea 
de sus a coastelor cu case înconjurate de pomi. E 
terenul, pe care erau, în afară de zidurile oraşului întă¬ 
rit, viile locuitorilor, plantate începând din secolul al 
L4-lea, astăzi tăiate de strade mărginite de grădini 
mari cu vile în mijlocul lor. Aceeaş frumuseţe ne-o 
oferă priveliştea stând deasupra acestor «Vii». 

împrejurimea Clujului e săracă în locuri frumoase 
apropiate, la cari accesul să fie uşor pentru orăşanul 
care vrea să scape Dumineca de gălăgia oraşului. 
Căci atât Hoia, dela oraş spre N. V. şi cu pădure fru¬ 
moasă, cât şi Pădurea Mănăs tur ului situată spre S. 
reclamă osteneală si multă sudoare, ca să ajungi la 
ele în plimbare. Câtă deosebire de Sibiu şi Braşov! 
Dar nici nu e mirare. Căci Clujul a fost oraşul boierilor 
unguri, cari nu s’au gândit niciodată să facă cetă¬ 
ţenilor simpli uşurări de felul acesta. îşi aveau moşiile 
lor, cu curţi şi parcuri frumoase, unde puteau 
petrece de primăvara până toamna. 

De altminteri verile Clujului nu sunt a Lat de căl¬ 
duroase *) ca cele din Câmpina de pe Prahova, aşa 
că şi Clujul ar fi un loc de vilegiatură potrivit pentru 
ceice caută să scape de căldurile Câmpiei Dunării. 
Aierul e cam aspru, deci nepotrivit pentru cei slabi 
de plămâni. 


1 ) Cea mai înaltă temperatură — excepţională^ — constatată 
aici a fost de 32° C. 

Vânturile obişnuite sunt cel de N. V., uscat, şi cel 
de S. V., care aduce ploaie. 

Interesantă e Flora din regiunea Clujului, căci cu¬ 
prinde plante, pe cari le găsim dela Pirenei până la 
Volga, chiar în Siberia. Sunt plante din Răsăritul 
Europei, cari nu trec dela Cluj spre Apus; altele din 
Apusul Europei, cari nu trec dela Cluj spre E., altele, 
dinspre S., ajung numai până la Cluj, altele se găsesc 
numai în regiunea Clujului şi în Siberia. Şi în pri¬ 
vinţa Faunei , regiunea Clujului îşi are originalitatea 
ei faţă de alte ţinuturi din Transilvania, căci are 
vietăţi cari se găsesc în Siberia, Caucaz şi în Europa 
sudică şi sudestică. 

La marginea Clujului, dincolo de gară, e gârla 
Nadeşului, cu apă şi nămol bogate in iod, cu instala- 
ţiuni primitive de băi, şi acelea ruinate dela răsboiu 
încoace. 

II. DIN TRECUTUL CLUJULUI. 

Numele oraşului Cluj e însuş o parte din istoria 
lui. Mai toate oraşele din Transilvania au avut şi au 
până în ziua de azi mai multe nume, rezultat al stă¬ 
pânirilor deosebite, dar şi al influenţelor culturale. 

Cel mai vechiu nume e Napoca , cum se numiâ 
oraşul roman întemeiat după cucerirea Daciei pe locul 
unei aşezări dace. O piatră comemorativă romană 
aflată în Cluj are săpat acest nume. Locuitorii erau 
colonişti romani şi daci băştinaşi. Vin năvălirile bar¬ 
bare şi cu ele un văl acoperă istoria ţinuturilor noastre. 
Abia din anul 1173 se cunoaşte un document, în care 

apare numele slavo-român Clus ) la 1201 Culus , acum 
maghiarizat de călugării unguri scriitori de documente. 
Documentele despre Cluj se înmulţesc, dar şi numele 
lui presintă tot mai multe variaţi uni: Clus, Culus , 
CloSy Calus , Colos , totdeauna in combinaţi une c.u = 
văr (Clusvăr etc.^, adică Cetatea Clujului . Vin Saşii, 
un nou prilej de schimonosire a numelui românesc. 
La 1348 dăm de numele săsesc Clusenborg, care în 
secolul al 15-lea devine Clausenburg şi astfel rămâne 
pentru Germani. Şi Saşii deci i-au format întâiu nu¬ 
mele după cel românesc Clus, numai târziu l-au ger¬ 
manizat în Klausenburg , ceeace ar însemnă Cetatea 
schitului. Acum Clujul şi-a reluat, şi oficial, vechiul 
nume românesc. 

In epoca Reformaţiunii mai apare un nume pentru 
Cluj: Claudiopolis , adică oraşul împăratului Clau- 
dius, căci acesta ar fi contribuit la mărirea lui. Aceasta 
nu e dovedit prin nimic şi numele Claudiopolis, găsit 
mai întâiu la 1559 în matricola universităţii luterane 
din Wittenberg (Germania), unde studiau şi tineri 
saşi din Cluj, e un product al maniei latinizării de 
nume, foarte obişnuită pe acele vremuri în Europa 
centrală şi apuseană şi imitată şi de cărturarii cato¬ 
lici şi protestanţi din Transilvania. 

Din epoca dacă nu sunt rămăşiţe dovedite. Sub 
stăpânirea romană, Napoca a fost un oraş însemnat 
pe drumul roman dela Apulurn Ia Porolissum (Moi- 
grad), ba a fost câtva timp chiar capitala Daciei 
Porolissense. La început municipiu, cu populaţie în ma¬ 
joritate dacă, progresează pe calea romanizării şiNapoca 
e ridicată la rangul de colonie numită, în cinstea 
împăratului Mareu Aureliu, Colonia Aurelia Napoca. 

Din epoca romana s’au găsit şi se găsesc şi astăzi 
multe rămăşiţe, în adâncime şi mai la suprafaţă: că¬ 
rămizi cu semn şi fără semn pe ele, vase, unelte, 
arme, table votive, sicriuri, ţevi pentru conducte^ de 
apă, pietre cu inscripţii, busturi de bronz. S’a găsit 
şi o statuie de bronz a Yenerei. Aceste urme romane 
s’au găsit nu numai în centrul oraşului (oraşul ve- 
chiu) * ci şi în celelalte părţi ale Clujului, chiar şi în 
împrejurimi, toate dovedind, că aici s a desfăşurat o 
intensă vieaţă romană, căreia i-au pus capăt repeţi- 
tele năvăliri barbare. 

Până la anul 1173 nu se găseşte nici un document 
care să amintească de Cluj. In anul acesta dăm dc 
numele lui Tonici , Covnes Clasiensis. La 121.3 se amin¬ 
tesc castrenses de Clus< apărătorii castrului Cluj. Clujul 
eră deci unul din castrele obişnuite în Transilvania 
pe ruinile vechilor aşezăminte militare romane, chiar 
dace. Aceste nouă întărituri erau apărate la început 
de români după cum arată numeroasele documente 
din epoca posterioară acestui an, când ei se admini¬ 
strau după vechiul drept romanesc, jus olachale , con¬ 
stituiţi în judeţe româneşti (districtus olachales) şi 
sub voivozii şi cnejii lor naţionali. La 1229, un docu¬ 
ment cuprinde amănunte asupra unui proces inten¬ 
tat de aceşti castrenses contra unor «străini», cari le-au 
răpit două jugăre de pământ din hotarul lor. Numele 
celor năpăstuiţi sunt schimonosite, parte maghiari¬ 
zate, dar e unul redat curat româneşte: Vancea . 
Străinii au nume nemţeşti, avem deci a face cu colo¬ 
nişti saşi aduşi aici de vreun rege al Ungariei. 

Nu se ştie anume anul când au venit Saşii, dar la 
începutul secolului al 13-lea îi vedem în proces cu 

castrenses. Avem deci cetăţ.uia de pe colina de lângă 
Someş, castrum , iar după aşezarea Saşilor Clujid e 
amintit ca villa , sat, mai târziu civitas , oraş. La în¬ 
ceput, aşezarea oaspeţilor celor xioui nu avea întări- 
turi, aşa că năvălirea Tătarilor din anul 1241 lasă 
în urma ei o pustietate 1 ). Regele Ştefan al V -lea, 
urmaşul lui Bela al IV-lea, îndeamnă la reintemeierea 
coloniei şi de nou vin colonişti germani, dar se paie 
ca şi maghiari, în număr mai mic la început, alt¬ 
minteri e greu a explică luptele înverşunate de mai 
târziu între orăşenii saşi şi maghiari, cei dintâi de un 
exclusivism foarte pronunţat de câte ori eră vorba 
de-a împiedică aşezarea străinilor de orice naţionali¬ 
tate între ci. Desigur că Românii nu au lost admişi 
în oraş, căci nu se aminteşte până in veacul al :L8Tea 
de ei ca locuitori băştinaşi în interiorul lui, cu toate 
că ţinutul Clujului a fost totdeauna aproape exclusiv 
românesc. 

Clujul, ca de altminteri toate oraşele săseşti-— 
altele nici nu erau in Transilvania afară de Alba- 
Iulia — i a un avânt frumos, căci se bucură de^ o 
deosebită atenţiune din partea regilor Ungariei. în¬ 
cepând cu urcarea familiei franceze a Angevinilor pe 
tronul Ungariei, regii dau o atenţiune deosebită des- 
voltării oraşelor, asupra cărora revarsă cu unbelşu- 
gare privilegiile. Voiau să creeze m Ungaria şi lran- 


1 ) Arderea şi pustiirea mănăstirii de lângă Cluj, care, ase¬ 
menea celei dela Alba-Iulia, pustiită şi ea, era socotită ca un 
locaş credibili$, unde se păstrau documentele emanate dela 
regi şi voivozi, explică numărul disparent de documente refe¬ 
ritoare la Transilvania înainte do 1241. 

siivania o puternică clasă socială burgheză, care să 
le slujească si ca razăm faţă de nobilimea veşnic 
turbulentă. In privilegiul dat de Carol Robert la 1331 
cu scop de-a răsplăti credinţa «oaspeţilor» (Saşilor), 
dovedită şi în expediţia contra Românilor (Basa- 
rab!), ii desleagă de îndatorirea de-a luă parte la 
vreo adunare convocată în Ardeal fie de Palatin, fie 
de voivodul regal, fie de alt jude mare al ţării. 

Situaţia privilegiată a oraşului se vede şi din au¬ 
tonomia completă de care se bucură în administraţie, 
justiţie, finanţe. 

In fruntea administraţiei şi justiţiei eră Primarul 
ales dintre cei 12 juraţi, aceştia aleşi de cei 100 re¬ 
prezentanţi (pârgari) ai orăşenilor. El avea un ajutor 
de primar, mai târziu, după desbinarea bisericească 
din secolul al 16-lea, mai mulţi, căci se alegea de fie¬ 
care confesiune unul. Cetăţenii îşi exercitau controlul 
prin Sfatul cel mare de o sută de pârgari. Regele îşi 
avea reprezentantul său în Primarul regesc , insti¬ 
tuţie păstrată până în ziua de azi, căci pe lângă 
primarul ales de cetăţeni, oraşul Cluj mai are şi un 
prefect, care reprezintă Guvernul şi e acum totodată 
şi prefectul judeţului Gojocna. Funcţionarii urbani 
erau notarul, secretarul şi cassierul, iar pentru con¬ 
trolul gestiunii financiare mai ales eră un consiliu de 
control compus din 6 membrii. Desfacerea Clujului 
săsesc de legăturile cu celelalt e oraşe săseşti (în secolul 
al 16-lea) întăreşte puterea Ungurilor, cari obţin pa¬ 
ritatea în administraţie. Cu timpul, numărul Saşilor 
scade prin maghiarizare tot mai mult, aşâ că în se¬ 
colul al 18-lea Clujul eră deja maghiar. 

După slăbirea Saşilor, nobilii izbutesc să pună mâna 

pe case în Cluj şi astfel se formează în acest oraş o nouă 
clasa socială, care mult t imp nu a fosl un bine pentru el. 

Prospera stare materială a Clujului ni-o arată şi 
multele proprietăţi, pe cari le avea în trecut. Clujul 
stăpâniă satele Baniabic , Cava, Pata , Ghiurfalău , So- 
meşfalău , Sân-M iclăuş , Fiurd , Popfalău . Bariu, Feleac şi 
Mânâstur , apoi partea cea mai mare clin Apatrida. 

Interesantă e întemeierea satului românesc Feleacul. 
Printr’o diplomă dela anul 1367, regele Ludovic An- 
giovinul dă voie Clujenilor, cari făceau un comerciu 
înfloritor, să întemeieze satul Feleac în pădurea cea 
mare dela Cluj spre S. E., ca să păzească drumul de 
tâlharii numeroşi (desigur nobili), cari atacau pe ne¬ 
gustorii călători cu mărfuri. Locuitorii cei noui, veniţi 
bucuroşi din alte sate din cauza privilegiilor de cari 
aveau să se bucure, erau Români. Un alt document 
dela 1377 spune, că quinquagesima (birul românesc, 
tot a cincizecia din oi), pe care obişnuiau să o dea 
Românii regelui, să fie a oraşului; pe Românii aceştia 
să nu-i poată judecă nici voivodul, nici alţii, ci numai 
slujbaşii oraşului. Românii mai erau dispensaţi să dea 
alimente regelui şi reginei, când treceau pe acolo. Ei 
îşi alegeau pe primar (Kenezus = cniaz, judeciu), şi un 
jurat (pârgar). In Feleac şi-au avut reşedinţa şi doi 
episcopi români (de-ai Vadului), unul Danciul (Danii]) 
pomenit la 1489, altul Petru, fratele celui dintâiu, 
amintit la 1538. 

La 1405, regele Sigismund dă ordin ca oraşul să 
1 ie încunjurat cu ziduri, bastioane şi şanţuri. Apă¬ 
rarea lor cădea în sarcina breslelor de meseriaşi. în 
jumătatea a doua a secolului al 18-lea întăriturile 
încep să se dărâme, căci nimeni nu se mai interesa 

de păstrarea lor in stare bună. Trecuse primejdia tur¬ 
cească, tătărească şi — moldovenească. Azi abia ma^" 
sunt câteva resturi la capătul străzii Baba Novac, 
în strada Xenopol şi în strada Florilor. Dintre ba¬ 
stioane mai există, la capătul străzii Baba Novac, al 



CLUJ. Poarta veche în zidul (acum dărâmai) oraşului. 


principelui Bethlen, restaurat de acesta la 1629, apoi, 
între strada Regală şi strada Florilor, al lui Bog- 
danffy. Cetăţuia de pe colina de lângă Someş e con¬ 
struită de austriaci în anii 1715 — 1723. 

în afară de zidurile de împrejmuire s’au întemeiat 
mahalale, în cari românii nu erau admişi. Numai 
vechiul sat Mănăstur, cu renumita mănăstire catolică 

întemeiată de regele Bela I (1059-—1063), a fost şi a 
rămas totdeauna românesc, contopit fiind cu oraşul 
Cluj numai în anul 1896. 

In Cluj petreceau o parte a anului mulţi dintre 
principii Ardealului. Tot aici a fost, cu întrerupere, 



CLUJ. Bastionul lui Betlilen. 


şi reşedinţa Guvernului austriac, după ce austriacii 
ajunseră stăpâni peste Ardeal. Şi adunările celor «trei 
naţiuni» (Săcui, Saşi şi Nobili) s’au ţinut de multe 
ori în acest oraş. 

Clujul îşi are partea lui dureroasă şi în istoria Ro¬ 
mânilor. In anul 1437, ţărănimea română în tovă¬ 
răşie cu cea maghiară, se răsculă împotriva nobililor 


2 Lazăr, Clujul 

asupritori. Armata ţăranilor cuprinde Clujul, dar în 
anul următor e bătută de armata Nobililor, Săcuilor 
şi Saşilor. Revoluţia ţărănească din 1514 s’a desfăşurat 
mai mult în Banat şi Ungaria, dar şi în Ardeal s’au 
format cete mari de români, cari au pătruns în Cluj 
şi au confiscat averile nobililor. 

După lupta dela Mirislău, nobilii prind pe generalul 
Baba Novac trimis de Mihaiu Viteazul pentru trata¬ 
tive la Basta şi-l ard de viu cam pe locul, unde se 
termină azi strada Baba Novac (5 Febr. 1601). Ca 
să-l chinueasca mai mult, călăii turnau apă pe corpul 
arzând al eroului român. Pe urmă l-au Iras în ţapă 
lângă Someş. Mihai se reîntoarce dela Praga şi pe 
locul pătimirii lui Baba Novac împlântă un prapor 
mare, apoi pedepseşte pe ucigaşii prinşi. 

în Cluj s’a ţinut faimoasa dietă dela 28 Septemvrie 
1737, când episcopul unit (greco-catolic) loan Irto - 
cenţiu Micu (Clain) ceru drepturi «în numele său şi 
al întregii naţiuni ce se zice românească în Ardeal», 
iar deputaţii nobili, săcui şi saşi l-au întâmpinat cu 
urlete şi ameninţări de moarte. Tot în Cluj s’a pre¬ 
zentat dietei, la 21 Iunie 1791, de către episcopii 
români, Supplex libellus Valachorum (petiţia româ¬ 
nilor), în care dovedind vechimea lor pe acest pământ 
şi jertfele aduse pentru patrie, pretindeau drepturi egale 
cu cele ce li le răpiseră. Şi de data aceasta, cererile româ¬ 
nilor au fost primite cu urlete sălbatice, apoi respinse. 

In Cluj, dieta feudală vota la 30 Maiu 1848 între 
strigăte de «Uniune sau moarte» unirea Transilvaniei 
româneşti cu Ungaria, pentru ca în curând după aceea 
cei strânşi acolo să se risipească peste Ardeal şi să 
pună la cale omorîrea Românilor paşnici şi incendierea 

satelor lor. La 3/15 Octomvrie acelaş an, studenţii in 
drept Alexandru Cliioreanu din Balda şi Vasile Si- 
monis din Şărmaş fura spânzuraţi din ordinul con¬ 
telui Gr. Bethlen, iar la 23 Octomvrie suferi aceeaş 
moarte protopopul Yasile Turcu. Tot in Cluj, în Ce- 
tâţuie, au mai spânzurat curând după aceea alţi 25 
români cu scop de-a bagă frică în poporul român, 
după cum mărturiseşte istoriograful maghiar Kovâry. 

După epoca absoluListă, împăratul austriac e de nou 
câştigat de aristocraţia maghiară şi convoacă în Noern- 
vrie 1865, tot pe baze feudale, o dietă la Cluj, unde 
se votează de nou uniunea Transilvaniei cu Ungaria, 
şi de data aceasta contra voinţei românilor. In epoca 
dualismului, Clujul a fost Golgota neamului românesc, 
căci desfiinţându-se Curtea cu juraţi din Sibiu, toate 
procesele politice ale Românilor se judecau în faţa 
Curţii cu juraţi maghiari din Cluj. Vestit a rămas pro¬ 
cesul Memorandului , cu pedepsele barbare dictate 
fruntaşilor români. 

M în anii 1916—1918, sute de preoţi, învăţători şi 
alţi fruntaşi români au gemut în temniţile Clujului, 
mulţi găsindu-şi moartea din cauza suferinţelor în¬ 
durate aici. 

III. FAŢA CLUJULUI DE ASTĂZI. 

întreg teritoriul Clujului e de 22.6o0 jugăre T ), din 
cari 350 jugăre pădure şi 1800 jugăre intravilan, pe 
care sunt construite cele peste 5600 case cu o reţea 
de strade în lungime de 135 km. 

1 j 1 jugăr — 5754,642 m. p. 

Oraşul are următoarele cartiere: în centru e oraşul 
vechiu, dela acesta spre Răsărit oraşul de jos cu cazăr¬ 
mile, numit în capătul cel mai dinafară Hoştat (din 
nemţescul Vorstadt), oraşul dintre ape (Someşul şi ca¬ 
nalul morilor), cartierul Cetâţuii până la gară; pe 
malul drept al Someşului e oraşul de sus, întemeiat 






j 

Palatul Justiţiei. 


în secolul al 18-lea între oraşul vechiu şi Mănăstur, 
în urmă fostul sat românesc Mânâsturul, alipit la 
189G Clujului. Dincolo de. gară s’a format un cartier 
nou locuit mai ales de lucrători. 

Clujul are şi cartiere de vile : unul pe laturea dinspre 
Calea Regele Ferdinand a dealului Celăţuii, altul dela 
Teatrul Naţional în sus pe stânga, un al treilea dea- 
lungul Promenăzii şi în fine unul în partea de sus a 

străzii Regale, numit Ilazongard, după numele unui 
vechiu cetăţean sas, Hasenschart. Interesant e car¬ 
tierul de pe coasta Cetăţii ii de către Someş. Coasta 
e plină de colibi, bordeie, chiar peşteri săpate în ea, 
în cari locuescţigani şi desmoşteniţi ai spartei. Poliţia 
are mult de lucru în acest cartier. 

Calea Victoriei cu Str. Memorandului şi Calea Mo¬ 
ţilor (fostă a Măhăsturului) taie, dela N. E. spre S. V., 
oraşul în două. Paralel cu Calea Victoriei, din Piaţa 
Unirii spre N. E., e strada Regina Maria ) care se 
prelungeşte, dela Teatrul Naţional înainte, în strada 
Dorobanţilor cu Palatul Justiţiei la începutul ei. Pa¬ 
ralel cu strada Regina Maria sunt Str. I. Brâtianu , 
Str. M. Kogâlniceanu , în aceasta Universitatea, şi 
Str. Avram lancu. Din Piaţa Unirii spre gară duce 
Calea Regele Ferdinand cu un pod de fier peste Someş. 
Pe calea aceasta e impozantă clădirea Marianum 9 care 
cuprinde mai multe institute catolice de învăţământ. 
In oraşul vechiu, cu casele înghesuite, dăm de străzi 
înguste şi întortocliiate, cu mici luminişuri, o prive¬ 
lişte care reaminteşte vechile oraşe medievale germane, 
înguste sunt şi multe din stradelele, cari formează 
trecătoare a dintre stradele principale paralele. 

Pieţe mari are Clujul numai una: Piaţa Unirii , în 
mijlocul oraşului, pătrată şi formând între capetele 
Căii Victoriei şi Str. Regina Maria un Corso, prea 
scurt pentru publicul ales al Clujului. Pieţe mai mici 
sunt a lui Alex . I. Cuza , un fel de Grădină Sf. Gheorghe 
din Bucureşti; în piaţa aceasta se va înălţă Catedrala 
ortodoxă a Clujului; tot aici e Directoratul general 
al agriculturii. In apropiere e Piaţa Ştefan cel Mare , 
cu Teatrul Naţional şi Casa învăţătorilor. Aproape de 


SOMEŞUL în Cluj. 

Someş, clei a Calea Regele Ferdinand spre E. e Piaţa 
Mihai Viteazul , încărcată mai ales Lunia şi Joia cu 
carne, legume, poame, lapte şi derivatele lui şi alet 
producte ale satelor din împrejurimile Clujului. Intr’o 
mică piaţă, în dosul Poştei centrale, aproape de Someş 
se vând păsări de curte. Mare e Oborul de vite şi Piaţa 
fânului , în spre calea ferată. 

De-alungul Someşului, între Cetăţuie şi oraşul vechiu, 
valea gârlii e prefăcută intr’o frumoasă Promenadă cu 
copaci umbroşi, lac mare cu insulă la mijloc, chioşc 
şi teatru de vară. Dincolo de Promenadă sunt Arenele 
sportive cu amfiteatru. 

Frumos e cimitirul Clujului, cu intrarea în Str. 
Avram Iancu şi întinzându-se pe o coastă cam iute, 
care se pierde apoi în câmp. 

Clujul e un product al vechei culturi săseşti. Aceasta 
se vede şi din felul de construcţie al caselor vechi, cu 
acoperişurile lor înalte, ferestrele mici, intrarea în 
curţi pe sub boltituri îndrăzneţe, izolate de stradă 
prin porţi ca de castel. Cea mai vechie clădire din 
Cluj e refectoriul (sofrageria) din mănăstirea Fran¬ 
ciscanilor (Str. Consiliului Naţional). Casa parohială 
(plebania) din faţa bisericii celei mari din Piaţa Unirii 
datează dela anul 1450, exteriorul e însă schimbat cu 
totul. In oraşul vechiu, casă vechie e cea în care s’a 
născut Mateiu Corvinul, apoi casa fostului Principe 
Rocskay, nu departe de a lui Mateiu. Multe case din 
Piaţa Unirii datează din secolul al IG-lea, dar surit 
modernizate. De prin secolul al 18-lea sunt case fru¬ 
moase construite de familii boiereşti, cum e a lui 
Bânffy, Iosika. Nu tocmai vechiu e localul Primăriei, 
pe scara principală cu două table comemorative, una 

din 1581, a doua din 1641, amândouă scoase din zidul 
care a împrejmuit oraşul vechiu, de asemeni Reduta 
cu o sala mare pentru întruniri. In arhiva Primăriei 
se află corespondenţa oficială originală privitoare la 
cenzurarea lucrării Ii istoria Ecclesiastica Vdlachorum 
de Petre Maior. La unele clădiri publice, cum sunt 


CLUJ. Casa lui Mateiu Cor vinul. 

Căminul studenţesc şi Şcoala normală de învăţători, 
se vede încercarea unui stil unguresc: masivitate, 
zidurile în cărămidă aparentă, de un roşu spălăcit, 
cu spărturi lăsate în alb-cenuşiu, tocurile dela uşi şi 
dela ferestre vopsite verde. E un stil tricolor, fără 
bază istorică în arhitectura ungurească 1 ). 


l ) Instituţiunile publice sunt arătate pe Planul oraşului. 

Cu toate că oraşul luptă cu mari greutăţi financiare, 
stradele lui sunt, în orice anotimp, şi acum destul de 
curate mulţumită şi educaţiei civice a orăşenilor, cari 
păstrează mare curăţenie pe trotuarele din faţa ca¬ 
selor lor. 



Primăria din Cluj. 

Clujul are, dela 1891, apeduct in lungime de 80 km. 
şi canal de 5/ km. Uzina de apă e la Mănăstur, dar 
debitul e insuficient pentru trebuinţele de azi ale -ora¬ 
şului, aşa că se lucrează la sporirea aceluia prin mă¬ 
rirea ei. Luminatul oraşului e electric. 

Băile sistematice sunt o instituţie vechie în Cluj, 

căci încă din 1557 hotărăşte Consiliul comunal con¬ 
strucţia unei case orăşeneşti pentru băi. Cu toate 
acestea, cele două băi existente azi în Cluj lasă foarte 
mult. de dorit din toate punctele de vedere. în schimb, 
Primăria a aranjat pe malul Someşului, în apropierea 
Promenăzii, o plajă foarte cercetată vara de publicul 
doritor de senzaţii şi de băi în apă de râu. 

Lacul Promenăzii oferă iarna un teren întins pentru 
patinat. 

Sporturile sunt foarte cultivate in Cluj şi numărul 
societăţilor sportive e mare. Pentru întrecerile de foot- 
ball e o arenă întinsă, cu amfiteatru, la capătul Pro¬ 
menăzii. 


IV. POPULAŢIA. 

Stabilirea «oaspeţilor» Saşi, întemeietori de oraşe în 
Transilvania ca şi în Ungaria, face să dispară Românii 
din Cluj conform privilegiilor de cari se bucurau cei 
dintâi. Numai populaţia din împrejurime rămâne in 
marea ei majoritate tot românească. Cele câteva sate 
săseşti din ţinutul oraşului dispar curând, locul luân- 
du-li-1 românii şi, în măsură mai mică, ungurii. La 
începutul secolului al 17-lea apar în documentele 
Clujului Românii din Macedonia , «Grecii», ca locui¬ 
tori ai oraşului, dar fără a se bucura încă de drepturi 
cetăţeneşti. Un hrisov al Principelui Gheorghe Ra- 
koczy I dela 1633 dovedeşte aceasta. Dieta Transil¬ 
vaniei din acest timp hotărise, ca aceştia să lie opriţi 
de a face comerciu, dacă nu sunt indigenaţi mai întâiu, 
iar unde vor fi aflaţi să li se iee vitele (de cărăuşie). 
La 1691 se amintesc «Grecii» Cosrna Ruţi şi loan 

Zoltan, acesta din Târnova, comună românească în 
Macedonia, şi primit, în anumite condiţiuni, cetăţean 
al Clujului. Urmaşii acestor români parte s’au ma¬ 
ghiarizat,* parte s’au contopit cu ceilalţi români. 

In timpul mai nou, Românii au locuit în număr 
mai marc în cartierul dela capătul de N. E. al Căii 
Victoriei. Mulţi dintre ei s’au maghiarizat, cel puţin 
ca limbă, dacă nu şi ca religie. Şi în cartierul dincolo 
de gară erau mulţi români, toţi aceştia ocupându-se 
cu grădinăritul, lăptăritul, meserii mai simple, cărău- 
şitul, erau apoi şi mulţi pălmaşi (salahori). Contigentul 
cel mai mare de români îl cuprindea, până ’n 1918, 
cartierul Mănăsturului. Unitatea naţională a produs 
o schimbare radicală în raportul numeric dintre ro¬ 
mâni şi străini în Cluj şi e vina celor însărcinaţi cu 
incvartiruirea, mai ales în 1920 şi 1921, dacă nu¬ 
mărul meseriaşilor şi comercianţilor români nu e atât 
de mare, cum reclamă interesele naţionale. 

Saşii au fost colonizaţi în Cluj după anul 1150. în 
secolul al 15-lea începe însă năvala Ungurilor şi într’un 
Atlas tipărit la 1618 se constată deja, că Saşii sunt 
în număr mai mic decât ungurii. Saşii, cari se găsesc 
azi în Cluj, sunt veniţi din alte oraşe ale Transilvaniei. 

Ungurii au ajuns la majoritate înghiţind pe Saşi, 
apoi pe slovaci, cehi, germani veniţi din alte părţi, chiar 
şi pe români. Cel ce vine din ţinuturi cu populaţie şi ger¬ 
mană constată uşor tipul german la o mare parte a 
populaţiunii maghiare din Cluj. 

Evreii , azi în număr foarte mare în Cluj, erau foarte 
puţini înainte. La recensământul din 1713 s’au aflat 
în Cluj 9 evrei, dar şi aceştia au fost alungaţi din 
oraş. 

Armenii , în număr mic, sunt toţi maghiarizaţi. 

Ţiganii apar întâiu la 1502, când regele Vladislau 
al II-lea a dăruit oraşului patru sălaşe de ţigani. Ei 
făceau serviciul de hingheri, erau şi curăţitori de 
strade. 

Nobilii, cari formau, după vechea Constituţie feu¬ 
dală a Transilvaniei, cea dintâiu «naţiune» politică în 
acest principat, au luptat mult până ce au putut pă¬ 
trunde în oraş. La 1603 se aduce hotărîrea, că nobilul 
să fie împiedicat de a câştigă pe teritoriul Clujului 
casa sau loc, fie pe bani, fie prin căsătorie. Nu erau 
suferiţi în oraş, căci erau lipsiţi de cultură în asemă¬ 
nare cu orăşenii, afară de aceea erau totdeauna dis¬ 
puşi să încalce şi exploateze pe ceice muncesc. In 
dieta dela 1651, reprezentanţii oraşului protestează din 
nou contra aşezării nobililor în oraş, dar acum numai 
dacă nu renunţă la privilegiile lor nobilitare. La 1770 
erau în Cluj deja 87 ele nobili, din cari 12 baroni şi 
16 conţi 1 ). începuseră să se amestece prin căsătorii 
cu familiile de patricii (foşti funcţionari comunali su¬ 
periori şi comercianţi bogaţi). începând dela finele 
secolului al 18-lea, când împăratul Iosif al Il-lea a 
înlocuit limba latină din administraţie şi justiţie cu 
cea germană, s’a deşteptat şi în nobilii maghiari dra¬ 
gostea faţă de limba lor ungurească, oropsită şi ne- 
desvoltată, şi au început să dea sprijin, mai ales ma¬ 
terial, desvoltării culturii naţionale maghiare, munca 
culturală săvârşind-o dăscălimea numeroasă din Cluj. 

începând cu secolul al 18-lea s’a făcut în Cluj, în 


x ) Titluri uzitate în Transilvania numai după ce a ajuns 
sub stăpânirea casei de Habsburg, care le conferlâ. 

mai multe rânduri, şi recensământul populaţiunii. La 
1703 , cu ocaziunea recensământului făcut din ordinul 
împăra tului austriac, s’au constatat 1172 proprietari de 
case; numărul sufletelor nu e arătat. La 1713 — 14 , alt 
recensământ: 776 contribuabili, cari locuiau în 624 case* 
La 1734 erau în Cluj 1525 capi de familie şi servitori, 
din cari 1166 maghiari, 237 saşi, 87 germani, 17 poloni 
6 slovaci. La 1790 , Clujul are 10660 suflete, din cari 
3757 romano-catolici, 5267 reformaţi, 786 luterani, 
850 unitari. Sunt arătaţi numai «credincioşii confe¬ 
siunilor recepte». Nici «greco-neuniţii» (negustorii orto¬ 
dox!), nici românii uniţi nu sunt numeraţi. La 1825 
preotul român gr. cat. constată într o cerere adresată 
Primăriei, că are în Cluj 153 enoriaşi proprietari de 
casă; dacă ar numără pe toţi câţi sunt servitori şi 
muncitori în Cluj, ar ieşi vreo 2000 de suflete. Dar 
pentru aceea Românii nu sunt amintiţi în nici un recen¬ 
sământ x ). La 1850 , populaţia Clujului eră de 16.886, 
la 1890 de 37.957 suflete. Cel din urmă recensământ 
unguresc datează din 1910. Atunci s’au constat 60.808 
suflete, din cari 

Maghiari 50.704 

Români 7.562 

Germani 1.676 

Slovaci 107 

Alţii 759 

După confesiune erau în 1910: 

Reformaţi 20.726 

Romano-catolici 19.021 


i) Mănăsturul era pe atunci comună rurală, nu contă deci 
la Cluj. 

Greco-catolici 8.646 

Ortodocşi 1.359 

Evangclici luterani 2.016 

Evrei 7.046 

Unitari 1.994 


In Transilvania ortodocşii şi grcco-catolicii sunt toti 
români, aşâ că de fapt în 1910 erau în Cluj 10.005 
români, din cari 2443 au fost trecuţi la maghiari. 
Evreii sunt înglobaţi toţi în numărul maghiarilor, de 
asemeni o parte bună din germanii şi slovacii luterani 
şi din germanii catolici. 

Recensământul lăcut în 1921, după desrobire, a 
constatat în Cluj 83.542 suflete, din cari: 


Români 

28.274 

Maghiari 

4:1.583 

Germani 

2.073 

Evrei 

10.633 

Alţii 

979 


Date statistice după religie lipsesc. 

Dela acest ultim recensământ încoace a mai crescut 
numărul românilor, dar mai ales al evreilor. 

In primăvara anului 1923 s’a făcut, prin Biuroul 
populaţiei, un nou recensământ. Intrebuinţându-se 
formulare după sistemul din vechiul Regat, adică 
lipsite de rubrica naţionalităţii şi a confesiunii, ace' 
stea le-a constatat acest biurou numai cu aproximaţie. 

Numărul sufletelor a fost de 110.000 (cuprinzând 
şi armata şi servitorimea). Din acestea au fost: 

Români 34.000 (2/3 greco-catolici). 

Evrei 20.000. 

Ceilalţi, după confesiune: 

Romano-catolici 14.000 (Maghiari, Germani, Ceho¬ 
slovaci). 

Reformaţi 15.000 (Maghiari). 

Unitari 10.000 (Maghiari). 

Luterani 10.000 (Germani, Maghiari, Slovaci). 

Restul servitori şi străini. 

DEMOGRAFIA ANULUI 1922. 

Căsnt. Divorţ. Nnşlcri Morţi N. morţi 


Români ortodocşi 179 — 166 170 — 

» greco-cat. 330 — 516 402 — 

Romano-cat. . . 419 — 454 359 — 

Luterani .... 60 — 55 36 — 

Reformaţi .... 462 — 637 440 — 

Unitari. 34 — 35 25 — 

Evrei. 296 — 314 158 — 

Alte confes. ... — — 1 6 — 

Total. 890 85 2178 1596 1Î6 


Dintre cei născuţi au fost 1126 băieţi, 1052 fete; 
legitimi 1761, nelegitimi şi găsiţi 417. 

Dintre morţi , 885 au fost bărbaţi, 711 femei. Până 
la etatea de un an au murit 332. 

Starea morală oficială a oraşului ni-o arată urmă¬ 
toarele cifre: 

La Poliţie s’au înregistrat în 1922, 6174 călcări ale 
Codului penal. Din acestea au fost furturi până la 
valoare de o mie de lei 762; furturi peste o mie de lei 
439; furturi cu spargere 39; şantaj 182 cazuri; uzură 
88; defraudâri 24; sinucideri 48; omoruri 2; violare 
de domiciliu 54: crime contra siguranţei Statului 22; 

piovocare de avort 5; atentat la pudoare 5. Cu ocazi- 
unea razziilor au fost aduşi la poliţie 422 bărbaţi şi 
150 iemei, dintre acestea 45 au fost trimise la spital, 
ceilalţi la urma lor. 

V. CULTUL . 

Populaţia orăşenească a Clujului a fost la început 
toată de confesiunea romano-catolică. La anul 1544, 
Sasul Gaspar Heltai (Heltauer) fu chemat ca plcban 
(paroh) la Cluj. El începu în curând o propagandă vie 
pentru introducerea învăţăturilor lui Luther, cari fură 
îmbrăţişate de cea mai mare parte a oraşului, saşi şi 
maghiari. Clujenii au alungat pe călugării catolici şi 
au ars icoanele din biserici. în curând răsbate o în¬ 
văţătură nouă, cea unitară , care neagă divinitatea lui 
Christos şi Sf. Treime. Tot cam în acelaş timp se in¬ 
troduc şi învăţăturile lui Calvin, la cari aderă, ca şi 
la cele unitare, atât Maghiarii, cât şi Saşii. Luteranis- 
mul dispare aproape cu totul din Cluj şi devine reli¬ 
gie naţională a Saşilor din celelalte ţinuturi ale Tran¬ 
silvaniei, iar Saşii din Cluj rămân unitari şi reformaţi 
ca şi Maghiarii. Numai în timpul înstăpânirii austriace 
trec Saşi calvini şi unitari nemaghiarizaţi la lute- 
ranism, care socotit fiind confesiune germană nu eră 
prigonit de austriaeii catolici în Transilvania. Mult 
timp, calvinii sau reformaţii îşi zic ortodocşi. Ajun¬ 
gând la putere, încep să prigonească pe catolici şi 
dieta (camera) întrunită în 1610 opreşte oliciarea în 
public a serviciului divin catolic în Transilvania. 

Transilvania ajunge la sfârşitul secolului al 17-lea 
sub stăpânirea casei habsburgice şi în Cluj se aşază 

o puternică garnizoană austriacă. Numaidecât se 
porneşte o goană contra celor necatolici, în deosebi 
contra umtanlor, cari păreau a deveni tot mai mo¬ 
zaici. Ei sunt siliţi, la 1721, să dea înapoi catolicilor 
biserica cea mare din Piaţa Unirii, numărul lor scade 
tot mai mult, aşâ că azi constituesc cea mai mică 
comunitate religioasă maghiară din Cluj. 

Dm frământările acestea religioase, ca şi din cele 
dintre Saşi şi Maghiari, rezultă, că toleranţa reli¬ 
gioasă şi naţională în Ardeal între cele trei naţiuni 
«re cep te» (Nobilii, Săcuii şi Saşii) şi între cele patru 
confesiuni «recepte» (calvinii, luteranii, romano-cato- 
Iicn şi unitarii) — cele şapte păcate de moarte ale 
Ardealului a fost totdeauna un neadevăr sfruntat, 
«aporturile dintre ele au fost dictate totdeauna de 
forţă şi nu noi Românii de astăzi putem privi cu 
indiferenţă la bunurile ce ni s’au răpit în cursul vea¬ 
curilor şi sunt şi acum în stăpânirea vechilor noştri 
asupritori. 

Pe Români nu-i suferiau legile Transilvaniei în oraşe, 
aşa că până în timpul nou ei nu au avut biserică în 
Cluj - Cea mai apropiată biserică românească eră cea 
din Alănăstur devenită în secolul al 18-lea greco-ca- 
tolica. La 1789, comercianţii «greco-neuniţi» (ortodocşi) 
Enache Mavrodin şi Constantin Ioan se adresează cu 
o cerere către comisarul regesc Adam Teleki să li se 
permită construirea unei biserici ortodoxe. Teleki tri¬ 
mite cererea consiliului comunal. Acesta hotăreşte, că 
cererii nu i se poate da curs, deoarece dispoziţiile legale 
anterioare permit construirea unei biserici numai celor 
ce aparţin rehgiunilor «recepte» (reformată, luterană, 
unitară şi romano-catolică). Cei doi negustori îşi re- 


3 Lazăr Clujul 

CLU-T. Biserica ortodoxă română. 

înnoesc cererea, acum către guvernul ardelean. Acesta 
o trimite la administraţia judeţului, care e de părere 
că li s’ar putea da voie, căci sunt 129 suflete orto¬ 
doxe 2 ) şi au fondurile necesare adunate precum şi 
loc de construcţie afară din oraş, pe coasta viilor. Dar 
consiliul comunal al Clujului protestează în adunarea 
dela 5 August 1/90 de nou contra construirii, căci ar 
deschide drum larg «sporirii valahilor» în oraş, şi de¬ 
clară că nu va permite niciodată construirea unei 
biserici «valahe». Timpurile se schimbară însă, iarăş era 
nevoie de sângele românilor în luptele contra Repu¬ 
ne 6 * Franceze şi la 1795 «greco-neuniţii» se văzură 
în sfârşit cu bisericuţa lor de pe râpa din faţa Cămi- 
nului studenţesc, în strada numită până în 1918 a 
«Bisericii greceşti». Pentru trebuinţele armatei s’a 
construit, în 1920, în curtea cazărmii din strada 
Dorobanţilor o capelă ortodoxă. Astăzi numărul orto¬ 
docşilor s’a înmulţit în mod îmbucurător şi în Piaţa 
Al. I. Cuza, in faţa leatrului Naţional, se va ridica 
mândră catedrala ortodoxă a Românilor, vestind cu 
glasul clopotelor ei biruinţa dreptăţii divine. In strada 
Iuliu Maniu e reşedinţa episcopului român ortodox, 
cel din ta iu episcop dela reînnoirea vechei episcopii a 
Vadului întemeiată de Ştefan cel Mare al Moldovei. 

Biserica română greco-catolică a fost terminată la 
anul 1803, cu cheltuiala episcopului greco-cat. Ioan 
Bob din Blaj. înainte de construirea ei, românii uniţi 
mergeau la biserica din Mănăstur. Despre luptele, pe 

T Aceşti <<Greci» nu au nume greceşti, cele mai multe fiind 
româneşti (Măcicăran, Câmpian, Măcan, Achim, Fenezan, 
\oicul, Gligor, Roşuţa, Petcu, Trandafir ş. a.), altele ma¬ 
ghiarizate. 

CLUJ. Biserica unita româna 

cari le vor fi avut până să poată începe construirea 
acestei biserici, cu toate ca fiind catolică credincioşii 
ei erau «recepţi», nu se găsesc documente. Tradiţia 
spune, că românii au anunţat construcţia drept, de¬ 
pozit de cereale şi numai după ce au terminat şi turnul 
s’a văzut, că e vorba de o biserică, şi încă românească. 
Biserica e ascunsă în fundul curţii parohiale cu in¬ 
trarea în strada lorga, dar e cu păretele din stânga 
spre o stradelă care răspunde pe sub o boltă de casă 
în Piaţa Unirii, fot. pe teritoriul Clujului e acum şi 
biserica română gr. cat. din Mănăstur. 

Romano-catolicii au cele mai vechi biserici din Cluj. 
(.ea mai mare e biserica Sân-Mihai din Piaţa Unirii, 
construită în stil gotic între anii 1396 şi 1432 şi nu¬ 
mită, în trecui, uneori şi biserica lui Sigismund, acesta 
rege al Ungariei şi donator a! ei. Turnul de 80 m. e 
construcţie mai nouă (dintre 1837 si 1862). în trecut, 
biserica eră înconjurată de prăvălii lipite de pereţii ei. 
In interiorul bisericii, la paraclis, se află o uşă fru¬ 
moasă, cea mai bogată construcţie a sculpturii în 
piatră din epoca Renaşterii din Ardeal (J528). 

Biserici catolice mai sunt a Franciscanilor (călugări) 
din strada Consiliului Naţional, mai veche decât cea 
din Piaţa Unirii, — a Minoriţilor (călugări) din strada 
Regina Maria, aproape de Primărie, a Piariştilor (că¬ 
lugări) de lângă Universitate, a lui Sân-Petru dela ca¬ 
pătul Căii Victoriei şi cea din Calea Moţilor. O ca¬ 
pelă catolică, de construcţie mai nouă, e tot ce mai 
arată locul unde se înălţă odinioară vestita mănă¬ 
stire dela Mănăstur. 

Reformaţii (calvinii) au biserica Mateiu Corvinul 
(în strada M. Kogălniceanu), construită de fiul lui 

Ioan Huniadi la finele secolului al 15-lea pentru călu¬ 
gării minoriţi. La 1622 a fost luată de calvini. E con¬ 
struită în stil gotic, dar fără turn care să treacă peste 
acoperişul ei. Ea a rămas biserica boierilor calvini şi 


CLUJ. Biserica Franciscanilor (înainte de dărâmarea caselor vechi 
clin sLângă). 

în interiorul ei se văd şi acum, deasupra stranelor, 
stemele familiilor boiereşti («nemeşeşti»). In Calea 
Victoriei mai au o biserică cu două turnuri, construită 
între 1829 şi 1851 în stil empire. O altă biserică refor¬ 
mată e pe Calea Regele Ferdinand, nu departe de 
gară, şi una pe Calea Moţilor. 

Unitarii , ajunşi odinioară stăpâni pe biserica cea 
mare din Piaţa Unirii, au acum una, în proporţii mai 
modeste, pe Calea Victoriei, purtând inscripţia In ho - 
norem solius dei . Biserica a fost terminată la 1796. 



CLUJ. biserica şi mănăstirea Mineriţilor. 


' Luteranii (adică «evangelicii de confesiunea augs- 
burgică»), şi-au terminat biserica, după o inscripţie 
germană, la 1829. Pe când comunităţile religioase ale 
calvinilor, unitarilor şi romano-calolicilor — aceştia 
din urmă pe nedrept, căci cuprind şi germani, cehi, 
poloni, slovaci -— se consideră maghiare, biserica Iute- 

rană ar fi să fie germană, majoritatea absolută a cre¬ 
dincioşilor ei fiind de origine germană (saşi şi alţi 
germani). Stăpânirea o au germanii şi slovacii ma¬ 
ghiarizaţi, cari în frunte cu pastorul luteran, un sas 
renegat din Slovacia, vor să dea un caracter cât mai 
maghiar acestei biserici săseşti. 

Cei de religiunea mozaicei au trei sinagogi mai mari, 
una a neologilor (modernizaţii) pe Calea Regele Fer- 
dinand, alta a celor ortodoxi (habotnici) pe strada 
Paris, şi a treia, nouă, în strada Tudor Vladimirescu, 
Afara de acestea mai au nouă case de rugăciuni. 

Mănăstiri romano-catolice sunt a Franciscanilor din 
strada Consiliul naţional şi a Mineriţilor din strada 
Regina Maria. Numărul călugărilor e mic. Călugăriţe 
romano-catolice sunt din ordinul Franciscanelor în¬ 
văţătoare, cari conduc un mare institut maghiar de 
fete, intre cari şi românce. în spilalele aparţinătoare 
Universităţii, surorile de caritate sunt călugăriţe fran¬ 
ciscane servante, originare din Germania. 

întreg clerul confesiunilor creştine are pregătire su¬ 
perioară, liceul complet şi facultatea teologică. Unii, 
Piariştii catolici, au şi facultatea de litere şi filosofic 
şi sunt profesori la liceul romano-catolic 

\ 

VI. ÎNV Ă Ţ Ă M Â N T u L. 

Clujul a lost, mai ales dela Reformaţiune încoace, 
oraşul şcoalelor. Pentru confesiunile de aici, cea 
romano-catolică, apoi cele desfăcute din ea: luterană, 
unitară şi reformată (calvină), mijlocul cel mai bun 
de afirmare şi de propagandă a fost, pe lângă predică, 
şcoala. Atât înainte, cât şi după Reformaţiune organi- 

zarea şcoalelor eră întru toate după sistemul din Ger¬ 
mania, ţara care a occidentalizat pe Maghiari şi i-a 
menţinut, după cat a permis firea acestora, în cul¬ 
tura apuseană. La aceasta a contribuit şi numărul 
foarte mare de Germani, mai ales orăşeni, contopiţi 
în neamul maghiar. Pe când însă în Germania limba 
poporului a ajuns mai curând limba de predare în 
şcoalele secundare, în cele maghiare şi chiar şi să¬ 
seşti din Transilvania limba latină a rămas stăpână 
pană in secolul al 19-lea şi cu 40 de ani în urmă se 
mai găseau chiar şi învăţători rurali cari vorbiau lati¬ 
neşte, limbă, care până la finele secolului al 18-lea 
eră limbă de stat în Transilvania. 

Ajungând la putere calvinismul, reprezentanţii lui 
hotărăsc m dieta (camera) dela 1556, că averile mă¬ 
năstireşti (catolice) să fie astfel administrate, încât din 
venitul lor să se poată întreţinea cât mai multe şcoaie 
calvine. La şcoalele din Cluj sunt chemaţi şi profe¬ 
sori străini, între aceştia grecul loan Palaelogos şi 
germanul Johann Sommer, care a funcţionat şi la 
şcoala din Cotnari a lui Despot-Vodă. 

La 1583, jezuiţii încearcă să recâştige din terenul 
pierdut de catolicism şi prin înfiinţarea unui liceu 
catolic în Mănăstur, în oraş nefiindu-le permis. Ei se 
ocupă şi cu deschiderea unei Universităţi catolice, dar 
dieta Transilvaniei a pus în curând capăt acestor in¬ 
stitute catolice, decretând, la 1603, alungarea jezui- 
ţilor din Transilvania. La 1617, GabrielBethlen, prin¬ 
cipele calvin al 1 ransilvaniei, face o fundaţie pentru 
întemeierea unei «Academii», un fel de liceu mai des- 
voltat. Unitarii îşi aveau liceul lor în oraşul vechiu. 
Ajungând Transilvania sub stăpânirea austriacă, 

aceasta se îngrijeşte de deschiderea unui liceu catolic, 
chiar şi a unei Universităţi catolice în Cluj. 

Institutele de cultură oficială îngrămădite dela 1867 
încoace în Cluj nu au urmărit scopuri într’adevăr cul¬ 
turale, ci întărirea şi înmulţirea elementului maghiar 
prin asimilare. 

Cea dinlâiu încercare pentru înfiinţarea unei şcoalc 
româneşti datează din 1825, când Teodor Baldi, preo¬ 
tul român greco-catolic cere dela Primăria oraşului 
un ajutor pentru înfiinţarea unei şcoale române greco- 
catoliee. Rugarea a fost respinsă. Numai la 1852 s’a 
putut deschide o mică şcoală confesională greeo- 
catolică cu un singur învăţător — în Cluj până în 
1918 unica şcoală românească. 

ÎNVĂŢĂMÂNTUL SUPERIOR. 

încercări reuşite de a deschide în Cluj o Universi¬ 
tate au făcut jezuiţii, cari la 1752 încep construcţia 
localului. Desfiinţându-se ordinul jezuiţilor, profesori 
au fost numiţi parte jezuiţi ieşiţi din ordin, parte 
alte persoane din cler. Maria Terezia a decretat la 
1774 înfiinţarea celor trei facultăţi de drept, l’iloso- 
fie-teologie şi medicină. In tabloul profesorilor din 
acest an se găseşte şi clericul Iosif Vojkul x ), care 
predă Istoria bisericească. Iosif al II-lea ordonă la 
1786, că teologii să meargă la Pesta, iar în Cluj să 
rămână numai facultăţile de drept, filozofie şi medi¬ 
cină (chirurgie). Nici în forma aceasta Universitatea 
nu a trăit mult, căci ajunge un simplu liceu catolic, 
în 1863 se înfiinţează o Academie de drept şi abia 
în anul 1872, Guvernul maghiar din Pesta înfiinţează 


l ) Numele unei familii «greceşti» (macedo-română) din Cluj. 

Universitatea cu patru facultăţi. Tendinţa de maghia¬ 
rizare prin Universitate a fost precumpănitoare, de 
aceea multe necesităţi reale, de natură ştiinţifică, au 
fost sacrificate. De ochii lumii se înfiinţă şi o cate¬ 
dră de limba şi literatura română, titularul căreia a 
fost vrednicul român Dr. A. Silaşi. S’a permis stu¬ 
denţilor români chiar şi înfiinţarea unei societăţi lite¬ 
rare numită «Iulia». Atât profesorul Silaşi, cât şi So¬ 
cietatea erau însă un ghimpe în ochii profesorilor şovi- 
nişti, cari înscenează un proces de «trădare», rezultatul 
căruia a fost disolvarea societăţii, pensionarea lui 
Silaşi şi înlocuirea lui cu un fost şef de poliţie. Anii 
din timpul răsboiului au fost un chin pentru studenţii 
români, cari erau opriţi să vorbească româneşte în- 
lăuntrul Universităţii. 

La 12 Maiu 1919, Universitatea a fost luată în 
stăpânirea Statului Român şi în toamna aceluiaş an 
s’a deschis întâia Universitate română pe teritoriul 
Daciei superioare. 

Universitatea e înzestrată cu un număr mare de 
institute speciale, chemate să înlesnească studenţilor 
perfecţionarea în specialitatea aleasă. 

Facultatea de medicină are clinici mari şi institute 
create de nou, pentru cari clădirile existente dinainte 
de 1918 în strada Miko s’au dovedit neîncăpătoare. 
Dintre institute amintim pe cele de Anatomie, Fizio¬ 
logie, Institutul Pasteur cu şase secţii, ocupându-se şi 
cu studii de Demografie, Istologie, Farmacie chimică 
şi galenică, Patologie, Igienă, Medicină legală, Radio¬ 
logie, apoi laborator central de desemn şi fotografie. 

Facultatea de ştiinţe are Institut de Botanică gene¬ 
rală, Botanică sistematică cu Muzeu botanic şi gră- 

dină botanică, Institut de zoologie şi anatomie com¬ 
parată, de Mineralogie-Petrografie şi Geologie-Pale* 
ontologie, de Fizică, apoi laboratoare de chimie. O 
menţiune deosebită merită Institutul de speologie , unic 
pe pământ, sub direcţiunea d-lui E. G. Rac o viţă. 
Organizarea institutului e aceea a unui institut de 



Universitatea din Cluj. 


cercetări consacrate biologiei generale şi experimen¬ 
tale şi Speologiei , adică ştiinţei naturale sintetice, 
care se ocupa cu studiul fizic şi biologic al domeniului 
subteran. Are o bibliotecă de 15.000 volume şi bro¬ 
şuri şi cea mai mare colecţie existentă astăzi de vie¬ 
tăţi locuind în peşteri. De trei ani se adună material 
pentru inventarierea faunei Ardealului. 

Facultatea de litere şi filozofie are Muzeul limbii 
române , unde se lucrează marele Dicţionar al limbii 
române, editat de Academia Română, apoi Institutul 
de Istorie a Românilor înfiinţat de Regele Ferdinand I. 
Institutul geografic are o bibliotecă de peste 5000 
opere de specialitate, fără a socoti în acest număr şi 
colecţiile complete de reviste geografice şi etnogra¬ 
fice din Europa şi America, peste o mie de hărţi, 
între cari colecţii complete de hărţile militare austriace, 
franceze, române şi elveţiene, peste 3000 de dia¬ 
pozitive, mii de fotografii din Transilvania şi Ungaria 
şi aproape 4000 de clişee. 

Unele din institutele Universităţii au publicaţiu- 
nile lor de specialitate, cum sunt Clujul medical, 
Daco-România (Muzeul limbii române), Anuarul In¬ 
stitutului de Istorie naţională , Revista biospeologică, 
din care au apărut până acum 49 fascicole în 4 vo¬ 
lume de 800—1000 pag., Analele Institutului de speo¬ 
logie, Buletinul Societăţii de ştiinţe , Buletinul de in- 
formaţiuni al grâdinei botanice şi al Muzeului botanic , 
— cele ştiinţifice în limba română şi franceză. 

Cu privire la numărul profesorilor şi al studenţilor 
lăsăm să urmeze două tablouri comparative arătând 
situaţia în anii şcolari 1912/13 şi 1922/23. 

A. PROFESORI. 


Prof. 

ordin. 

1912/13 

Prof. ex- Ad- Confe- 
traord. iuncţi reni. 

To¬ 

tal 

Prof. 

titul. 

Prof. 

aupl. 

1922/23 

Agre- Con- Lec- 
gaţi fer. tori 

To¬ 

tal 

Drept. 15 

1 — 

1 

17 

7 

— 

6 — — 

13 

Medic. 11 

2 5 

— 

18 

8 

— 

10 2 — 

20 

Litere 13 

2 — 

— 

15 

14 

— 

7 2 5 

28 

Ştiinţe 7 

— — 

— 

7 

8 

8 

9 — — 

25 



Total 

57 



Total 

86 

4. 

Ştiinţe 

3. 

Litere 

2. Medi¬ 

cină 

cie 8 ) 

1. 

Faculţ. 

de 

drept 


Rom. 356 | 

182| 

co 

OT 

49 

5 

120 

Grec. 
or. (or¬ 
todoxii) 

174 I 


00 

42 

6 

114 

Greco 

768 

CO 

Ci 

Ci 

137 

30 

Rom. 
catol. j 

Ci 

Ci 

to 

00 

Ci 

13 

3 

»e* 

co 

to 00 

co 

După locul naşterii, studenţii înscrişi în anul 
1922/23 şunt: 

a) Din Transilvania, Banat, Crişana şi Mar. 

b) ,, Vechiul Regat. 

c) ., Bucovina. 

d) Basarabia. 

e) :7 Jugo-Slavia. 

I) ,, Ceho-Slovacia. 

g) » Ungaria. 

h) ,, Macedonia. 

i) ,, alte ţări. . 

Total . . 2582 

O parte dintre studenţi sunt adăpostiţi în două 
Câminuri , unul al Universităţii, în Str. Avram Iancu, 
al doilea sub administraţia Asociaţiei corpului didactic 
primar din Transilvania şi a Universităţii, în Casa 
învăţătorilor (Piaţa Ştefan cel Mare). Tot în strada 
aceasta mai e un cămin pentru studente. In 1922 
s’a mai deschis un cămin pentru studente şi eleve 
de liceu în Str. Gen. Grigorescu, şi acesta sub admi¬ 
nistraţia Asociaţiei învăţătorilor. Studenţii romani au 
avut înainte de răsboiu un modest cămin (Mensa 
academica) în Str. I. Petran întemeiat de filantropul 
I. Petran. Numărul paturilor din căminuri e cu mult 
prea redus faţă de necesităţile actuale ale studenţimii 
române. 

Una din cele mai frumoase anexe ale Universităţii 
din Cluj e Biblioteca ei. Localul construit în 1908 co¬ 
respunde tuturor condiţiilor reclamate de o clădire 
pentru biblioteci şi e cel mai frumos de felul acesta 
în România. Biblioteca Universităţii cuprindea la 30 

şcol. 

1976 

266 

51 

129 

28 

28 

64 

5 

35 

Iunie 1921 352.149 volume (din cari 189.100 ale Mu¬ 
zeului Ardelean), numărul cărora a crescut dela această 
dată încoace cu peste 25.000 opere în limba română, 
date partea cea mai mare de Academia Română din 
Bucureşti. 


Căminul studenţesc din Cluj. 

Colecţiunea de manuscrise cuprinde peste 2000 fas¬ 
cicole, mare parte depuse spre păstrare de familii 
foste nobile. Intre ele se află şi manuscrisul original 
al Cronicei Românilor de Gheorghe Şincai , care a 
murit la curtea contelui Vas. Un urmaş al acestuia 
l-a dăruit Muzeului Ardelean împreună cu dăsagii, în 
cari îşi purtă Şincai cel mai iubit rod al muncii lui. 

Cei ce primiră această relicvie românească au aruncat 
dasagii, cari pentru ei nu aveau nici o importanţă. 

O achiziţie frumoasă s’a făcut în 1922 prin biblio¬ 
teca donată de d-1 Gh. Sion , român moldovean, cu- 
piinzând 2200 voi. cărţi vechi româneşti şi străine re- 


Casa învăţătorilor. 

ferii oare la români şi o colecţie de 1402 stampe şi 
100 harţi tot în legătură cu pământul românesc, 
expuse în sala «Sion». O raritate între cărţile acestei 
colecţiuni e Vila di Ieremia Valacco, român moldo¬ 
vean cu numele Stoica, trecui la catolicism şi călu¬ 
gărit, mort la 1625 în Neapole. Darul d-lui Sion mai 
conţine şi 60 documente vechi, 15 manuscrise legate, 


4 Lanăr, Clajnl 

corespondenţa poetului Sion, cu scrisori dela Vasile 
Alecsandri, donată de d-na Florica Voinescu, n. Sion, 
apoi colecţia de monete româneşti, a doua ca impor¬ 
tanţă după a Academiei Române, şi în line o colecţie 
de mărci poştale, între cari şi unul din cele trei exem- 



Biblioteca "Universităţii clin Cluj. 


nlare unice ale celei mai rare mărci poştale moldove¬ 
neşti. In anul 1921 s'au cetit în sălile de lectu-a ale 
bibliotecii 42084 opere şi s’au împrumutat în atara 
de bibliotecă 5736 opere în 9063 volume. 

O anexă a bibliotecii Universităţu e Biblioteca popu¬ 
lară, deschisă în 1921. Ea cuprinde peste 17001 opere 
(3000 voi.) în limba română şi 400 opere (oOO voi.) 

in limba maghiară. Pentru biblioteca populară s’au 
procurat şi cărţile didactice întrebuinţate la şcoalele 
din Cluj, pentru ca elevii, cărora le lipseşte liniştea 
necesară acasă, să-şi poată pregăti lecţiile aici/ In 
Decemvrie^ 1922 a fost cercetată de 3953 cetitori, din¬ 
tre cari 454 au cetit numai gazete şi reviste. Dintre 
cetitori au fost 1607 români şi 2346 maghiari. 

Academia de agricultură, înfiinţată în anul 1869, 
are 11 profesori definitivi şi 24 suplinitori şi personal 
ajutător (şefi de lucrări, etc.). Numărul studenţilor 
înscrişi în 1922/23 a fost de 106, din cari a) după 
provincii: 7 studenţi şi 2 studente din Vechiul Regat, 
53 studenţi şi 7 studente din Basarabia, 7 studenţi 
din Bucovina şi 30 din Transilvania; b) după limbă: 
Români 63 studenţi şi 7 studente, maghiari 8 studenţi, 
saşi o, ruşi 11 studenţi şi 2 studente, evrei 2 studenţi, 
bulgari 5, alţii 2. 

Academia de comerţ are 27 profesori şi 258 stu¬ 
denţi şi 16 studente, între cari 184 români, 11 saşi, 
24 maghiari, 35 evrei, 4 de alte naţionalităţi. După 
locul naşterii, 217 sunt din Transilvania, 23 din vechiul 
Regat, 16 din Basarabia şi 2 dm .Jugo-Slavia. Şcoala 
e înfiinţată la 1902 şi a fost susţinută, până la 1920 
de comună, Camera de comerciu şi Stat, de atunci 
încoace numai de Stat. 

Conservatorul are 16 profesori şi 181 elevi (86) şi 
eleve (95). Dintre elevi, 149 sunt români, 7 germani, 
4 maghiari, 4 ruşi, 4 francezi, 11 evrei şi 2 de altă 
naţionalitate. După naştere, 106 sunt din Transil¬ 
vania, 40 din vechiul Regat, 4 din Basarabia, 2 din 
Bucovina şi 29 din alte ţări.(mai ales Ungaria şi 


•Iugoslavia). 



4* 

ŞCOALE SUPERIOARE MAGHIARE. 

Facultatea teologică reformată cu 5 profesori titulari 
şi 3 suplinitori. Studenţi teologi 110, între cari şi un 
sas luteran. 

Facultatea teologică unitară cu 4 profesori titulari şi 
8 suplinitori. Studenţi teologi 28. 

Şcoala Normală superioară roman o-cat oii că cu 6 
profesori titulari şi 30 auxiliari. înscrişi 80 studenţi 
şi studente, între acestea din urmă şi călugăriţe ca¬ 
tolice. Şcoala pregăteşte profesori mai ales pentru 
şcoalele civile (medii). 

ÎNVĂŢĂMÂNTUL SECUNDAR. —Licee. 

în anul şcolar 1922/23 au fost în Cluj 9 licee, 
anume: 1 românesc de băieţi cu 444 elevi, 1 de fete cu 
376 eleve; 1 maghiar romano-cat. de băieţi cu 540 
elevi, 1 de fete cu 571 eleve; 1 maghiar reformat de 
băieţi cu 504 elevi, 1 de fete cu 452 eleve ; 1 maghiar 
unitar de băieţi cu 308 elevi; 1 tnaghiar evreesc de 
băieţi cu 360 elevi, 1 de fete cu 294 eleve. 

în cursul inferior al liceelor maghiare nu se mai 
predă limba latină. 

Şcoale civile (medii). 

1 română de băieţi cu 257 elevi, 1 de fete cu 164 
eleve; 1 maghiară luterană de băieţi cu 260 elevi; 
1 maghiară evreească de băieţi cu 83 elevi. 

Şcoala profesională de fete : 

Secţia română (înfiinţată în 1922), cu 27 eleve, 
secţia maghiară (veche), cu 73 eleve. 







SLUJUL 


53 


Şcoale comerciale. 

1. Şcoala superioară de comerciu (a Statului). 
Secţia română cu 54 elevi (+15 fete , cari ascultă 
cursurile de seară); 

Secţia maghiară cu 119 elevi (maghiari şi evrei). 



Liceul şi biserica reformata. 


2. Şcoala comercială maghiară (rom.-cat.) de fete 
cu 127 eleve. 

învăţământul pentru ucenici. 

• Şase şcoale cu 2004 elevi şi eleve (566 români, 
1263 maghiari, 162 evrei, 13 germani). 










54 


CLUJUL 


Şcoale normale. 

1. Şcoala normală română de băieţi cu 217 elevi. 

2. Şcoala normală română de fete cu 275 eleve. 

Şcoala de conductori mecanici si electrotehnici. 

în cele patru clase predau 9 profesori, din cari 5 
sunt români şi 4 maghiari. Numărul elevilor 125 (ro¬ 
mâni 67, maghiari 36, saşi, 2, evrei 20). 

Şcoala de conductori pentru poduri şi şosele. 

Are 11 profesori şi 45 elevi (43 români şi 2 maghiari). 

ÎNVĂŢĂMÂNTUL PRIMAR. 

1. Şcoale primare de Stat 8 *), cu 2274 elevi şi eleve 
(1255 români, 921 maghiari, 87 evrei, 10 germani, 
1 altă naţionalitate). 

2. Şcoale primare confesionale * 2 ) 8, cu 3262 elevi 
şi eleve (105 români, 2398 maghiari, 423 evrei, 32 
germani, 4 altă naţionalitate). 

Total: 1360 români, 3319 maghiari 3 ), 510 evrei, 42 
germani, 5 altă naţionalitate. 

Grădini de copii. 

De Stat 5 cu 213 elevi şi eleve (107 români, 68 
maghiari, 38 evrei). 

Confesionale 4, cu 175 elevi şi eleve (—români, 130 
maghiari, 45 evrei). 

0 Partea cea mai mare din şcoalele de Stat are şi secţie 
• maghiară, în care instrucţia se face în limba maghiară. 

2 ) Una română greco-catolică. 

3 ) La şcoalele primare romano-catolice sunt mulţi germani, 
slovaci, cehi romano-catolici maghiarizaţi sau pe cale de ma¬ 
ghiarizare, tot aşa la şcoala primară luterană maghiară (ger¬ 
mani şi slovaci). 

ŞCOALE SPECIALE. 

1. Institutul medico-pedagogic cu 80 elevi şi eleve. 

2. Institutul pentru orbi , cu 4 profesori şi 30 elevi, 
e aşezat provizoriu în Sân-Craiu (1. Aiud), până se 
va termină localul cel nou, a cărui construcţie e gala 
în roşu. 


m 



Institutul do surdo-muţi din Chij. 


3. Institutul pentru surdo-muţi (înfiinţat la 1888 ) cu 
8 puteri didactice, 69 elevi şi eleve interni şi 8 externi. 
In institut se aplică sistemul german, după care surdo¬ 
muţii învaţă să vorbească prin imitaţie după mişcarea 
buzelor. Institutul serveşte şi ca şcoală de aplicaţie 
pentru candidaţii la şcoalele medieo-pedagogice. în 
curs de 8 ani, elevii fac mal oria cursului primar şi 
două clase medii. 

4. Institutul de corecţiune pentru băieţi , al cărui local 
e ocupat acum de un orfelinat, se află în Gherla. 

VIL SOCIETĂŢI ŞI MUZEE . 

Clujului îi face în Transilvania numai Sibiiul con¬ 
curenţă în privinţa bogăţiei de societăţi culturale şi 
colecţiuni ştiinţifice. Aceasta e a se mulţumi pe de o 
parte priceperii rostului lor de către societatea ma¬ 
ghiară, pe de alta sprijinului larg, de care această 
societate a fost împărtăşită din partea guvernelor 
maghiare, cari au urmărit cu tenacitate ideea de-a face 
din Cluj organul chemat a realiză deocamdată ma¬ 
ghiarizarea Transilvaniei de Nord. 

In fruntea acestor societăţi a fost Reuniunea (egy- 
let) ardeleană pentru Muzeu , înfiinţarea căreia a fost 
hotărîtă încă de dieta feudală a Transilvaniei diri 
1841/42. Frământările politice nu au permis însă rea¬ 
lizarea ideei până în anul 1860. Dela început, această 
Reuniune s’a apucat de înfiinţarea unui Muzeu Arde¬ 
lean cuprinzând următoarele colecţiuni: 1. o biblio¬ 
tecă 1 ); 2. colecţie numismatică şi arheologică; 3. Mu¬ 
zeu zoologic; 4. Muzeu botanic; 5. Muzeu mineralogic - 
geologic. In sânul Reuniunii s’au format şi patru sec¬ 
ţiuni: 1. de filozofie , filologie şi istorie; 2. de ştiinţe 
naturale; 3, de medicină , 4. de drept şi sociologie. 
Secţiunile au publicat şi trei periodice, cel mai însemna t 
revista Erdelyi Muzeum (Muzeul Ardelean). 

Colecţiunile de tot felul se înmulţiră în curând atât 
de tare, încât Reuniunea nu avea unde să le plaseze, 


A ) A sî vedea datele la Biblioteca Universităţii. 

— pe de altă parte cheltuelile nu mai puteau fi aco¬ 
perite numai din taxele membrilor, al căror număr 
se apropiase de o miie, şi din ajutorul dat de Stat. 
De aceea Reuniunea a încheiat la 1895 o convenţie cu 
Statul, ca acesta să iee în sarcina sa partea cea mai 
mare a cheltuelilor împreunate cu administraţia. în 
urma acestei convenţii, colecţiile ştiinţifice sunt lăsate 
spre întrebuinţare Universităţii, iar directorii sunt nu¬ 
miţi şi salarizaţi de Stat. 

Colecţiile s’au înmulţit dela 1895 încoace mereu, 
dar se resimte foarte mult lipsa de local, ele fiind 
risipite în multe părţi. 

In secţia arheologică e bogată subsecţia preistorică 
şi cea romană . Colecţia medievală şi modernă e bogată 
în aurărie, dar mai ales ceramică ardeleană începând 
din secolul al XV-lea. 

Colecţia etnografică are peste 3000 obiecte inven¬ 
tariate, în majoritate româneşti. 

Colecţia numismatică cuprinde 32.143 monete, me¬ 
dalii, plachete şi bancnote. Monede romane sunt 4500, 
barbare 200. 

Colecţiile acestea sunt aşezate parte în Universi¬ 
tate, parte in Strada Gherescu 2, şi parte în Calea 
Regele Ferdinand 33. 

Secţia botanică are un herbar cu peste 460.000 
plante (la Grădina botanică nouă, Str. Dr. Babeş), apoi, 
un Muzeu botanic (în Universitate şi în localul Tea¬ 
trului vechiu, lângă Universitate), şi acesta foarte bo¬ 
gat remarcându-se colecţiile complete de plante textile, 
tutunuri ardelene şi cea referitoare la cultura hameiului. 

Secţia zoologică e în Institutul zoologic din Grădina 
botanică veche (Str. Miko). De remarcat sunt 1102 

pasări împăiate din Ardeal, deasemeni grupuri bio¬ 
logice cu pasări caracteristice Ardealului şi 105 specii 
de mamifere împăiate din Ardeal. 

Secţia geologică e contopită in Institutele de Mine- 
ralogie-Petrografie şi Geologie-Paleontologie ale Uni¬ 
versităţii. Colecţia de minerale cuprinde 8533 eşanti- 
lioane, cea de roce 2749eşantilioane, 737 exemplare sec¬ 
ţiuni, 950 exemplare modele de cristale. în colecţia de 
1 aleontologiesunt 0101 eşantilioane de fosile; de remar¬ 
cat ursul de peşteră, reconstruit, şi resturile de Mamut, 
cerb cvaternar şi hienă de peşteră aflate în Transil¬ 
vania. 

In anul 1891 s’a înfiinţat Reuniunea Carpatină , 
care a deschis în anul următor un Muzeu Carpatin 
în casa regelui Mateiu Corvinul. Reuniunea are sec¬ 
ţiuni în toate judeţele Transilvaniei cu membri parte 
benevoli, parte înscrişi, % înainte de răsboiu, în cali¬ 
tatea lor de funcţionari. A publicat în englezeşte des¬ 
crierea ţinutului locuit de săeui, în nemţeşte descrierea 
băilor şi apelor minerale din Ardeal. A avut şi o re¬ 
vistă de specialitate, Erdely. Pe lângă activitatea 
corespunzătoare scopului mărturisit, Reuniunea Car¬ 
patină s a preocupat mult şi de maghiarizarea numi¬ 
rilor topografice din Transilvania. Muzeul conţine 
6857 obiecte etnografice, mai mult maghiare. 

Un rol mare de politică agresivă a jucat dela 1885 
încoace Reuniunea ardeleană maghiară de cultură , 
cunoscută şi de români mai mult cu numele maghiar 
Kulturegylet , înfiinţată în Cluj. In sânul acestei Reu¬ 
niuni s’au croit şi realizat multe planuri îndreptate 
contra românilor şi tot din sânul ei se dedeau şi gu¬ 
vernelor din Budapesta indigiţările necesare pentru 

acelaş scop x ). Scopul mărturisit în public de întemeie¬ 
torii acestei Reuniuni a fost pe de o parte aducerea 
românilor din Ardeal la simţeminte maghiare şi apă¬ 
rarea (!) maghiarilor risipiţi printre români de cutro- 
pirea (?) acestora. Scopul adevărat se vede mai bine 
din raportul jubilar (1911), care constată, că rezul¬ 
tatul activităţii acestei Reuniuni a fost sporirea po¬ 
pulaţiei maghiare din Transilvania cu 2,7% şi scăderea 
celei româneşti cu 0,69%. Reuniunea s’a bucurat de 
sprijinul moral şi material al tuturor autorităţilor şi al 
claselor aristocratice, intelectuale, comerciale şi in¬ 
dustriale din Ungaria şi Transilvania; unele judeţe 
din această provincie au votat chiar zecimi judeţene 
pentru scopurile ei. în 1911 avea 61 de secţiuni. 
Reuniunea a înfiinţat multe grădini de copii, şcoli 
primare, bănci şi biblioteci maghiare mai numai în 
ţinuturi locuite de români. A lucrat mult pentru spar¬ 
gerea, prin colonizări maghiare, a unităţii teritoriale 
româneşti tocmai în ţinutul Clujului. La 30 Iunie 
1911 aveâ o avere de 3 milioane 627.000 cor. 

La 1888 s’a deschis Muzeul de arte şi meserii în 
localul propriu din Str. Gheorghe Bariţiu. Are 3794 
de obiecte (mobile, covoare, ceramică, obiecte de me¬ 
tal, cusături şi broderii, lucrări în lemn, piele, sti¬ 
clării, piatră, unelte, maşini, etc.). 

In Piaţa Mihaiu Viteazul e Muzeul 1848 cu 1050 
obiecte din revoluţia maghiară dela 1848/49. 

Cele mai vechi societăţi româneşti din Cluj sunt des¬ 
părţământul Astrei (Asociaţiunea pentru literatura ro- 


*) Sufletul Kulturegylet-ului a fost d-1 Tosif Şandor, actual 
membru al Parlamentului român. 






66 


CLUJUL 


mana şi cultura poporului român, centrala în Sibiiu) 
şi Reuniunea femeilor române greco-catolice. Dela 1919 
încoace, numărul acestora s’a înmulţit. Din iniţia¬ 
tiva profesorilor universitari s’au înfiinţat secţia Cluj 
a Asociaţiei pentru studiul şi reforma socială, Societatea 
filozofica, Societatea de ştiinţe, Societatea de medicină 
Societatea doamnelor ortodoxe române are o filială pu¬ 
ternică, deasemeni Crucea roşie română şi Societatea 
pentru ocrotirea orfanilor. In 1921 s’a înfiinţat, cu 
puternicul sprijin al căpeteniilor oştirii româneşti clin 
uj. Asociaţia pentru Cultura Poporului, care a ţinut 
o mulţime de şezători culturale pentru popor şi a 

r C °ioo? P > 6 pCSte Un - an 0 revistă culturală populară, 
in J s a pus temelie Asociaţiei de propagandă pen¬ 
tru solidaritatea naţională şi socială a românilor edi¬ 
tând şi un organ de publicitate. Profesorii universi- 
an au înfiinţat şi Cercul Ronsard, acesta urmărind 
întreţinerea de relaţiuni între români si cultura fran- 
ceza. Pentru strângerea relaţiilor dintre România şi 
Ceho-Slovacia s a înfiinţat, în 1923, societatea Iarnil 
Rarseanu. Acelaş scop i\ urmăreşte, faţă de Italia, 
Societatea italo-română. In Cluj e filiala Asociaţiei 
corpului didactic secundar, filiala Cassei de ajutor a cor¬ 
pului didactic dm Dacia superioară şi Comitetul central 
al Asociaţiei corpului didactic primar din Transilvania. 

, ,! ntre societăţile maghiare, o activitate mai mare au 
esiaşurat şi Reuniunea doamnelor maghiare şi Reuniu¬ 
nea maghiară de agricultură. Aceasta din urmă si-aînce- 
put activitatea în anul 1848 şi pe lângă o revistă săptă¬ 
mânala a publicat 56 lucrări speciale pentru agricultori 
şi a ţinut nenumărate conferinţe populare. în Cluj mai 
sunt şi o mulţime de alte societăţi sportive şi de breaslă. 

VIII. TEATRE, TIPOGRAFII, PRESS A, 
MONUMENTE. 

în Cluj, nobilimea şi intelectualii au înfiinţat o 
Societate teatrală încă din anul 1792. Dieta Trânsil- 



Teatrul Naţional din Cluj. 


vaniei a hotărît apoi în sesiunea din 1794/5 perma¬ 
nentizarea teatrului. Din contribuţiuni benevole s’au 
strâns atunci 30.000 fiorini, iar 31 de patrioţi maghiari 
s’au obligat să contribuie pentru întreţinerea teatrului 
fiecare cu 250 fiorini anual. Cel dintâiu local pentru 
teatru s’a construit între anii 1804—1821 pe terenul 
de lângă actuala Universitate. Aici au continuat re- 

prezentaţiile până în anul 1906, când s’a terminat, 
cu cheltuiala Statului, noul local al Teatrului Naţional 
din Piaţa Ştefan cel Mare, azi Teatrul Naţional ro¬ 
mânesc. Societatea dramatică română dă reprezen- 
taţiuni, cari alternează cu ale Operei române. Publicul 
dela reprezentaţiunilc Operei e compus în bună parte 
din orăşeni evrei, chiar maghiari. Societatea drama¬ 
tică maghiară dă reprezentaţi uni în localul Teatrului 
de vară , pe Promenada oraşului. La reprezentaţiile 
de operetă ale acesteia participă şi români. 

Cea dintâiu tipografie a deschis sasul Heltai la 1550. 
Scopul tipăriturilor ieşite la început de sub teascurile 
acestei tipografii a fost propovăduirea învăţăturilor 
celor nouă ale lui Luther. Lupta religioasă a îndemnat 
şi pe catolici să se folosească de această unealtă cul¬ 
turală. In tipografiile din Cluj s’au tipărit, în epoca 
luptelor religioase, multe cărţi latineşti, ungureşti şi 
nemţeşti. La 1703 apare întâia carte tipărită româ¬ 
neşte şi cu litere latine în Cluj: Catechismul catolic 
al jezuitului Petre Canisius, tradus din ungureşte de 
Gheorghe Buitul. Tot în Cluj s’a tipărit, la 1744, 
ediţia a II-a a Bucoavnei dela Belgrad (Alba-Iulia), 
din 1699, acum şi cu litere latine pe lângă cele ciriliee, 
dar in spirit ortodox. Dela 1867 încoace, industria 
tipografiilor a luat un avânt tot mai mare. Cea din¬ 
tâiu şi unica tipografie românească până în 1918 a 
fost a lui Petre Bariţiu, «Carmen», înfiinţată la 1904. 

Azi sunt în Cluj 28 de tipografii, între cari 8 româ¬ 
neşti, restul maghiare şi evreeşti. Din teascurile acestor 
tipografii au ieşit în 1922 91 de periodice , dintre cari 
40 româneşti (2 cotidiane), 40 maghiare (3 cotidiane) 
şi evreeşti (1 cotidian), 5 germane, câteva financiare 

şi de altă specialitate în 2 şi 3 limbi (româno-maghiare 
8, rom.-germ.-maghiare 9, maghiare-germane 1). Unele 
au avut o vieaţă foarte scurtă. 

Librării româneşti sunt cinci, toate dela 1919 
încoace, maghiare şi evreeşti opt. 

Cel mai frumos monument din Cluj e statuia equestră 



Monumentul lui Matei Corvinul. 


a lui Mateiu Corvinul, de I. Fadrusz, vestit sculptor 
german stabilit în Budapesta. Ea a fost dcsvelită 
în anul 1902. Mateiu Corvinul e prezentat călare, în 
faţa lui cu patru fruntaşi contemporani ai Ungariei: 
Blasiu Magyar, bătrân conducător de oşti, Pavel 
Chinezu, Banul Timişoarei, Ştefan Szapolyay, palatin 
guvernatorul Austriei, şi Ştefan Băthory, voivodul 
regal al Transilvaniei, cari toţi închină în faţa regelui 

lor drapelele cucerite dela duşmanii învinşi (austriaci, 
turci, moldoveni (?) şi cehi). 

In faţa statuiei lui Mateiu se afla Lupoaica dăruita 
de Primăria din Roma în anul 1921. 

La intrarea spre grădina botanică veche e bustul 
de bronz al contelui Emerih Miko , care a donat terenul 
pe care se afla clinicile, Muzeul zoologie, cel speologic, 
laboratoarele dc chimie şi grădina botanică veche, şi a 
îmbogăţit şi colecţiile Muzeului Ardelean. 

Pentru ridicarea unei statui lui Avram Iancu , 
«Regele Munţilor» în anii 1848/49, s’au strâns deja 
sume însemnate, tot aşa pentru un monument al 
lui M. Eminescu. 


IX. INDUSTRIA. 

Industria, la început mică, s’a desvoltat în Cluj 
curând după aşezarea Saşilor, anume chemaţi şi pen¬ 
tru a o întemeia în provincia aceasta locuită exclusiv 
de agricultori şi crescători de animale, aceştia cu în¬ 
deletniciri rudimentare în ale meseriilor. încă din se¬ 
colul al 14-lea e cunoscut statutul breslei cojocarilor 
(1369), urmează apoi al tăbăcarilor, aurarilor, but¬ 
narilor, croitorilor ş. a. Toate statutele acestor bresle 
sunt făcute după modelul celor din Germania. La 
1556 erau 16 bresle în Cluj şi numărul lor creştea mereu, 
aşa că la 1788 erau 27 bresle. Până în secolul al 16-lea, 
meseriaşii din Cluj erau încă în legătură cu cei din 
Sibiiu şi cu ai «provinciei» Sibiiului peste tot, căutând 
să păstreze uniformitatea dispoziţiilor din statutelr 
breslelor. 






CLUJUL 


65 


Meseriaşii s au bucurat de mari privilegii, cari pre¬ 
făceau industria mică într’un fel de monopol. La în¬ 
ceputul secolului al 16-lea, croitorii protestează cu 
succes contra aducerii de haine gata în oraş iar tă- 
băcarii din Cluj obţin privilegiul de-a putea cumpără 
numai ei piele de pe teritoriul Clujului. Sistemul 
acesta introdus de saşi şi sprijinit de regi domnia 
în toate ţinuturile Transilvaniei cu populaţie şi să¬ 
sească şi mergeâ până acolo, de românilor dela sate 
le eră deadreptul interzisă orice meserie. Românul, 
care ar fi îndrăznit să construiască singur un car 
întreg, eră pedepsit cu bătaie şi închisoare. Nu e deci 
mirare, că rolul românilor, şi altminteri opriţi de-a 
se aşeză în oraşe, e cu totul şters în industrie până la 
1848, când au încetat privilegiile de felul acesta. 

Ce priveşte naţionalitatea industriaşilor din Cluj, 
şi în secolul al 18-lea mai rămăseseră unele bresle 
cu membri în majoritate saşi, ba postăvarii erau toţi 
de neamul acesta. In schimb, cis marii erau toţi unguri. 

Industria mai mare era reprezentată în trecutul 
mai îndepărtat prin trei mori, trei piuă pentru po- 
stav şi două fabrici de piele. 

La 1912 erau în Cluj 1601 maeştri meseriaşi , iar 
in 1922 numărul lor se urcă Ia 1923, majoritatea ma¬ 
ghiari, dar şi numeroşi evrei, aceştia mai ales croitori 
şi tinichigii. Numărul cel mai mare de meseriaşi îl 
are breasla pantofarilor şi cismarilor: 484. Urmează 
croitorii pentru bărbaţi în număr de 189, măcelarii 
şi carnăţarii cu 143 şi tâmplarii cu 119. 

Industria mare cuprindea la 1912 18 fabrici (3 de 
spirt, 1 de bere, 3 de lichioruri, 1 de săpun, 4 de cără¬ 
mizi, 2 turnătorii de fier, 1 de piele, 1 ţesătorie, apoi 


5 Lazăr, Clujul 

uzina de gaz şi cea electrică), iar în 1922, numărul 
lor se urcă la 28. Industria mare ar luă în Cluj, sub 
imperiul român, un avânt uriaş, dacă s’ar rezolvă 
mai curând chestiunea aducerii gazului metan, destul 
de aproape de acest oraş. 


Camera de industrie iji comerţ. 

X. COMERŢU L. 

Situaţia geografică a Clujului a trebuit să facă din 
acest oraş un însemnat centru comercial încă din epoca 
romană, mai ales că guvernatorul Daciei Porolissense 

îşi imitase reşedinţa aici încă din timpul împăratului 
Commodus. Ştiri documentare despre comerţul Clu¬ 
jului avem începând din secolul al 14-lea, spre finele 
căruia împăratul Sigismund dă aspre porunci tuturor 
autorităţilor din ţară, că negustorii din Cluj să nu 
fie incomodaţi, ci mai vârtos sprijiniţi în drumurile 
lor comerciale. Comerciul eră îngreunat, în acel veac 
şi în cele următoare, şi din cauza multelor taxe va¬ 
male interne, cari dau prilej la multe nedreptăţiri, 
apoi din cauza unor «nobili» maghiari, cari exercitau 
meseria de tâlhar la drumul mare. 

Clujenii negustoriau în timpul acela cu postav, 
piei crude şi tăbăcite, fierărie, sare, ceapă, varză, peşte 
de Dunăre, pânză de cânepă şi in. Se făcea şi comerţ 
extern şi încă in secolul al 14-lea se găseşte un negustor 
din Cluj, care avea legături cu genovezii din Crimeia. 
în secolul 16 şi 17, spiritul de întreprindere eră foarte 
desvoltat. Negustorii din Cluj mergeau după mărfuri 
orientale până la Constantinopole, după mătasă la 
Veneţia. La Viena duceau mărfuri cu carele eu boi. 
In secolul 17, drumul comercial din Levante spre 
Veneţia trecea prin Cluj. Din Ungaria se importa 
săpun, blană de vidră, mânzi, fier, găetane, mătăsuri 
ghete, stofe, iar într’acolo se exportă unt, brânză, 
săpun, şofran ardelenesc, turtă de miere, pielărie lu¬ 
crată, sare, boi, vaci, cisme «ficior», adică cisme pentru 
flăcăi (ficiori). Din Moldova aduceau piele de cordovan. 
în 1815 s’au pus cei dintâi cartofi pe hotarul Clujului. 
Cul tura acestei plante se vede că a progresat în curând, 
căci la 1820 se exportează în Muntenia 750 chintale 
(măji). în secolul al 18-lea şi al 19-lea până la 1848 
se creştea în Clujul devenit centrul boierimii înalte 


5* 

a Ardealului o rassă deosebită de cai, cu care se făceâ 
un comerciu viu. Ilassa era o încrucişare a calului 
moldovenesc cu cel de Andaluzia. 

Importanta comercială a Clujului o arată şi hotă- 
rîrea dietei ardelene dela 1549, care dispune că în 
Transilvania să se întrebuinţeze măsurile din Cluj : 
chintalul (maja), puntul (f un Iul, y 2 oca) şi baniţa, 
numai vadra să rămână cea săsească. în Cluj a fost 
şi monetărie. 

Un rol important au jucat, în des voi tarea comer- 
ciului şi bâlciurile (târgurile «de ţară», iarmaroacele). 
La 1506, regele învoieşte Clujenilor două târguri de 
ţară, la 1558 patru, cum au rămas până ’n ziua de 
azi. La aceste târguri veniau şi negustori din depăr¬ 
tări mari. în alte zile, negustorilor străini le eră oprită 
vinderea mărfurilor lor în Cluj. Azi, bâlciurile nu mai 
au importanţa comercială din trecut, afară de cele 
de oi, porci, vite cornute, cai, ţinute cu câteva zile 
înainte de cele de mărfuri. Târguri de săptămână 
sunt Lunia şi Joia. 

Clujul e un centru important de comerciu cu pro¬ 
duse agricole, silvice, apoi cu animale domestice, 
scoarţă de tăbăcit, făină şi ouă. 

De altminteri Clujul a fost şi întrecut şi e mai ales 
astăzi cel mai scump oraş din Transilvania. La aceasta 
contribuiesc pe de o parte principiile fenieiene, de 
cari sunt conduşi negustorii — fără deosebire de naţio¬ 
nalitate — în afacerile lor, pe de allă parte indo¬ 
lenţa autorităţilor şi a publicului. 

Comerciul a fost veacuri dearândul în mâinile ele¬ 
mentului săsesc. In veacul al 17-lea apar negustorii 
«greci» (Macedo-Români şi alţi români strecuraţi între 

ei), la finele secolului al 18-lea, cei armeni, în secolul 
al 19-lea evreii, cari sunt stăpânii lui acum. La 31 
Octomvrie 1921 aveau brevet de comerciant 2015 
persoane, din cari 240 români. 

Avântul uriaş, pe care l-a luat comerciul în Cluj 
de când cu înfăptuirea unităţii naţionale, se vede şi 
din desvoltarea băncilor. în Cluj erau în 1912 15 
bănci, mai toate mici, cu un capital de 11 milioane, 
956.000 coroane. Azi sunt 13 bănci mari ardeleneşti 
cu un capital de peste un miliard (până la 65 mii. 
710.000), bilanţul cărora s’a încheiat la 31 Decemvrie 
1921 cu un capital (fondul acţionar şi cel de rezervă) 
de 183 mii. 465.000 lei. Din acestea, patru sunt ro¬ 
mâneşti, două din ele având capitalul cel mai mare 
(Banca Agrară şi Banca centrală pentru industrie şi 
comerciu). Pe lângă cele 13 bănci mari mai sunt încă 
21 cu un capital mai mic. Din vechiul Regat au sucur¬ 
sale in Cluj Banca Naţională, Banca Românească, 
Banca Marmorosch, Blank & Co. şi Banca Generală a 
Ţării Româneşti, aşa că sunt opl bănci mari româneşti* 

XI. ŢINUTUL CLUJULUI. 

O privire asupra ţinutului, a cărui populaţie gra¬ 
vitează economiceşte spre Cluj, ni-1 arată acoperit 
de dealuri, între cari cel mai însemnat e Peana , 
dela oraş spre SV, având o altitudine de 833 m. 
Pământul dă rod numai muncit fiind din greu s i 
de multe ori roada, mai des cea de porumb, nu co¬ 
respunde sforţărilor făcute. Numai valea Someşului, 
întinzându-se într’o lărgime foarte redusă dela V spre 
E, răscumpără mai cu îmbelşugare munca plugarului. 

Locuitorii clin satele romaneşti nu au avut nici 
când îndrumător spre o gospodărie mai raţionala. 
Aspectul acestor sate e trist, casele nu sunt frumoase, 
grădinile de multe ori lipsite de roada pomilor fruc¬ 
tiferi. fu Someşfalău, lângă Cluj, sunt adesea mai 
multe case ţărăneşti grămădite în aceeaş curte. 

Portul e cât se poate de urii, atât la bărbaţi, 
cât şi la femei, fiind o corcitură de port unguresc cu 
românesc, făcând însă mai mult impresia celui un¬ 
guresc. Acesta e lipsit de pitorescul cu care suntem 
obişnuiţi la portul românesc dela Murăş spre S sau 
de pe valea Murăş ului superior, a Bărgăului şi a So¬ 
meşului mare în judeţul Bistriţa-Năsăud. Dealtmin- 
teri tineretul femeiesc a prins gust pentru portul ro¬ 
mânesc, căci Dumineca se văd fete din ţinutul Clu¬ 
jului îmbrăcate «de sărbătoare» în costum naţional. 
Şi la sate au început să îmbrace, pealocuri, copii 
în costum naţional, dar iarăş numai de sărbătoare. 
Despărţământul «Asociaţiunii» ar putea realiză, în în¬ 
ţelegere cu intelectualii satelor, în privinţa aceasta 
o schimbare, cum a realizat societatea ungurească 
în Săcelele Braşovului, unde Ciangăii unguri au în¬ 
locuit portul lor românesc cu cel săcuesc. 

Numărul analfabeţilor e mare, căci tendinţa eră 
să fie menţinuţi Românii pe o treaptă culturală cât 
mai inferioară. O pildă viie în privinţa aceasta e 
Felea cui, sat mare românesc, care avea şi în 1921 
o şcoală cu un singur învăţător, dar în schimb două¬ 
sprezece cârciumi. 

Situaţia materială a ţăranilor unguri e mai bună, 
ei bucurându-se de favoruri speciale din partea gu¬ 
vernelor străine din trecut, având şi pământ mai 

mult. împroprietărirea Românilor, întâmplată după 
preluarea imperiului de către noi, îi va apropia, sub 
o bună îndrumare, de concetăţenii lor de alt neam. 

Populaţia celor treizeci şi unu de sate trecute pe 
harta anexată aprovizionează populaţia Clujului cu 
alimentele de prima necesitate, aduc şi păsări, chiar 
şi ţesături de cânepă şi de lână, dar nu şi cereale, — 
şi e trist să vezi ţărani români cumpărându-şiiarna 
mălaiul pentru mămăligă din târgul Clujului. La târ¬ 
gurile de săptămână, Lunia şi Joia, se văd în piaţa 
Clujului şi Saşi din ţinutul de NE al Transilvaniei, 
cari aduc, toamna şi iarna, cele mai frumoase poame 
şi cele mai bune legume. Nu lipsesc nici moţii. în ace¬ 
leaşi zile, cu vasele de lemn, apoi carele cu lemne 
de construcţie aduse de Românii locuitori prin văile 
răsăritene ale munţilor Apuseni. Piaţa Clujului e, cu 
toată sărăcia ţinutului, totdeauna bine aprovizionată 
şi ea adeseaori ne reaminteşte, prin numărul cel mare al 
ţărancelor române, că suntem într’un ţinut românesc. 

In ţinutul Clujului avem următoarele comune: 

1. Nâdăşeluly cu 562 Români, 82 Maghiari (total 
644 suflete'). 

2. Vifta,' cu 154 R., 1.248 M. (1.402). 

3. Şardul , 661 R., 54 M. (715). 

4. Mira , 140 R., 1.291 M. (1.431). 

5. Corusul, 684 R., 38 M. (722). 

6. Chinteul, 667 R., 479 M. (1.146). 

7. Popfalău , 641 R., 2 M. (643). 

8. Gilău târguşor de care tradiţia leagă numele 
lui Gelu, cel din urmă voievod român independent 
înainte de năvălirea Maghiarilor, căzut vitejeşte în lupta 
contra acestora, 2.005 R., 1.008 M., 89 Evrei (4.002). 

9. Smiag, 332 R., 658 M. (990). 

10. Batiu, 356 R., 973 M. (1.329). 

11. Lona săsească , 592 R., 1.151 M., 6 E., 103 
alţii (1.852). 

12. Feneşul săsesc , 1.558 R.. 1.100 M., 29 E. (2.687). 

13. Vlaha (Feneşul unguresc) 1.337 M. 

14. Tâuţi , 417 R. 

15. Feleacul , 2.213 R, 21 M. (2.234). 

16. Someşfalâul , 1.370 R., 585 M. (1.955). 

17. Sân-Miclâuşul, 340 R., 42 M. (382). 

18. D ei mirul , 806 R.? 106 M. (912). 

19. Ghiurfainul, 217 R., 1.606 M. (1.823). 

20. BanabicuL 1.293 R., 47 M. (1.340). 

21. Rediu . 1.646 R., 29 M. (1.675). 

22. Aitonul, 1.532 R., 552 M. (2.054). 

23. Boj, 933 R N 33 M., 6 E. (972). 

24. Corpadea , 785 R., 53 M. (838).' 

25. Cojocna , t.ârguşor, băi sărate. 1.693 R., 2.117 
M, 58 E. (3.868). 

26. Cara, 855 R., 307 M. (1.162). 

27. Pa/a, 619 R., 122 M, (741). 

28. Apahida , 1.345 R., 105 M. (1.450). 

29. Jweu, 815 R., 4 E. (819). 

30. Sucul de sus , 483 R., 30 M.. 17 E. (530). 

31. Sucul de jos , 922 R., 67 M. (989). 

Populaţia întreagă a ţinutului cuprins în harta 

anexată e de 42.159 suflete, din cari: 

26.636 Români, 

15.213 Maghiari, 

207 Evrei, 

103 alte neamuri. 

Pereciic de Unguri din Hostat. 

Numărul relativ mare al populaţiei maghiare în 
ţinutul Clujului se explică mai ales prin colonizările 
înteţite făcute de guvernele străine, cari urmăreau, 
pentru începui, formarea unui brâu lat maghiar, 
care să lege ţinutul săeueso din Estul Ardealului cu 
maghiarimea din Sătmar. Iu cei din urmă patruzeci 
de ani au fost colonizaţi pentru formarea acestui brâu 
peste două sute de mii de Maghiari aduşi din Un¬ 
garia, unde erau muncitori ai latifundiarilor. O aslfef 
de colonie mai mare e Ghiurfalăul , cu 1.606 Maghiari. 
Aceşti veniţi terorizau pe Români, încâl aceştia nici 
nu mai îndrăzniau să treacă prin satele cu colonişti 
maghiari. Veche aşezare românească a fost si Fe- 
neşul unguresc, numit de Români şi acum Vlaha, de 
unde Românii au dispărut ca şi din alte sate, alun¬ 
gaţi de proprietarul ungur şi înlocuiţi cu Maghiari. 
Feneşul săsesc şi Lona săsească reamintesc pe cele 
câteva vechi colonii ale «oaspeţilor» saşi din ţinutul 
Clujului. Numărul redus al Evreilor la sate e rezul¬ 
tatul aşezării la oraş a celor îmbogăţiţi in răsboiu 
precum şi al revoluţi unii din 1918. 

Statistica după confesiuni a populaţiei rurale din 
ţinutul Clujului nu s’a mai făcut din 1910, de când 
numărul locuitorilor a crescut, nu numai în Cluj, ci 
şi la sate. Populaţia română e în majoritate de con¬ 
fesiunea greco-catolică (unită). 

